
C MG£A(7 

despre 

sufletul românesc 





PAGINI DESPRE SUFLETUL ROMANESC 



CONSTANTIN NO IC A 
(1909 — 1987) 


Născut în localitatea Vilăncşli, jud. Teleorman. Cursuri 
la liceele „Dimitrie Cantemii - * şi „Spiru Harct" din Bucu¬ 
reşti. Debutează ca licean în revista ..Vlăstarul - * (1927). 
Cursuri universitare la Facultatea de Litere şi Filozofic d;n 
Eucureşli (1928—1931). 

A fost bibliotecar la Seminarul de Istorie a filozofiei, 
membru al Asociaţiei „CrUcrion" (1932—1934) ; studii pen¬ 
tru specializare în Franţa (1938—1939) ; doctoratul în fi¬ 
lozofie la Universitatea din Bucureşti, cu teza Schiţă pen¬ 
tru istoria lui cum e cu putinţă ceva nou (publicată în ace¬ 
laşi an, 1940). 

In anii războiului mondial este referent penlru filozofie 
in cadrul Institutului româno-gern-.an de la Berlin ; edi¬ 
tează, împreună cu C. Floru şi Mircea Vulcănescu, patru 
cursuri universitare ale prolesorului Nae Icnescu şi anua¬ 
rul ,.Izvoare de filozofie" (1942—1943) ; în toamna anului 
lfri:i ii este respinsă participarea la concursul pentru ocu¬ 
parea conferinţei de Filozofia culturii şi a istoriei. 

între 1949—1958 are domiciliu forţat la CîmpuHing- 
Mascel, iar între decembrie 1958— august 1904 es’.c deţinut 


Din 1965 este cercetător principal la Centrul de Logică 
i’ Academiei Romăne, de unde se va pensiona în 1975. Ul- 
i inii ani de viaţă i-a petrecut la Păltiniş, unde se află şi 
aormintul său. 

In 1988 i s-a acordat Premiul Ilordcr, iar în t.930 a fost 
trimit membru post-mortem al Academiei Romăne. 

Preocupările filozofice ale lui Constantin Noi ca au eu- 
:r;ns întregul cîmp al filozofici, de la gnoseologie, filozofia 
•numii, axiologie şi antropologie filozofica la ontologie şi 
iAir -r, fţg i a istoria filozofiei la filozofia sisumatică, de 
a filozofia antică la cea contemporană, do la editări, tradu¬ 
ci i s-.r.i interpretări la critică şi creaţie. 

Lucrări principale : MaihesH sau bucuriile simple (193-1). 
>(;;,•) despre sufletul românesc (19.14). Rostirea filozofică 
vi menească (1970), Creaţie şi frumos in rostirea românească 
!S73). Emincscu sau Ginduri despre omul deplin al cuhn¬ 
ii româneşti (1975), Sentimentul românesc ul fiinţei (1978), 
iect.'iirea intru fiinţă (1981), De Dignitate Europae 
1SS8) ş a. 





CONSTANTIN NOICA 


Pagini 

despre sufletul 
românesc 



HUMANITAS 


BUCUREŞTI, 1991 



Coperta : IOANA DUACOMIRKSCU MARDARS 


Prezenta ediţie reproduce volumul apărut 
în Colecţia „Luceafărul" 
Bucureşti, 1944. 

(c; Moştenitorii Constantin Noiea 
şi Editura „Humanitas" SRL 

ISBN 973-2C-02C7-1 



Prefaţă 


Stndhlii şi articolele strînse în acest mic 
volum fac parte dinlr-o lucrare concepută mai 
larg şi intitulată : Contribuţii la istorie a 
vieţii spirituale româneşti. Lucrarea era 
cerută, prin Institutul Român din Berlin, de o 
editură germană. La început, trebuia să fie 
o istorie a filozofiei româneşti “ pentru 
cititorii germani. Arn socotit însă că o istoric 
a vieţii spirituale româneşti e mai interesantă 
în ea însăşi, calif ieîndu-ne în orice caz mai 
bine în ochii străinătăţii de cum ar face-o, 
deocamdată cel puţin, o istorie a filozofiei 
româneşti. In aşteptarea tipăririi întregii 
lucrări, în limba germană şi într-o versiune 
adaptată interesului apusean, am socotit 
potrivit să dau cititorului român aceste pagini. 

Datorez dhii prof. Sextil Puşcariu 
îndemnul de. a încerca să .scriu această carte, 
şi-i exprim aici un ghid ie. respectuoasă 
recunoştinţă pentru tot ce am cîştigat 
adîncindu-mă în lumea duhului românesc. 

Februarie 1944, Bucureşti 


AUTORUL 



Ce e etern şi ce e istoric 
în cultura românească 


;.De ce noi, românii, etnic vorbind mai 
omogeni clocit germanii, a trebuit să ne aşteptăm 
soarta o mie de ani ? Situaţia geografică 
defavorabilă, neprieinicia condiţiilor istorice, 
năvăliri barbare, vecini sălbatici ? Dar aceasta 
ar fi trebuit să fie motive în plus de afirmare, 
elemente de mărire proprie, dacă pornirea 
de a face istorie, pornirea oarbă şi primordială 
J5ts.tr fi aruncat irezistibil în vîrtejul 
universal. Astăzi la ee-am ajuns ? La voinţă 
de a face istorie. Cine a înţeles acest lucru 
este lămurit cu tragedia culturilor mici, cu 
t«t ceea ce e raţional, abstract, conştient în 
tragicul nostru." 

Rîndurile acestea, scrise de un tînăr acum 
cîţiva ani. pot nedreptăţi sau nu neamul 
românesc : aceasta nu ne interesează. Ele 
ne aşază însă dintr-odată în inima tensiunii 
care domină, pe toate planurile, lumea 
românească de azi. 

Noi'ştim că sîntcm ceea ce'se numeşte 
ţ,o cultură minoră' 1 . Mai ştim că aceasta fiu 
înseamnă neapărat inferioritate calitativă. 
Cultura noastră populară, deşi minoră, are 
realizări calitativ comparabile cu cele ale 
culturilor mari. Şi ştim că avem în această 
cultură populară o continuitate pe care nu 
o au cele mari. Despre strămoşii noştri geţi, 
plugari şi ciobani, s-a putut spune (Pârvan, 
Getica, 131) că în secolul al Vl-Iea a. Chr. nu 
aveau o cultură calitativ inferioară, ci doar 
formal deosebită de a grecilor : tot ce-i deosebea 
era că ci, geţii, erau săteni', nu orăşeni, ca 
grecii. Dar tocmai aceasta ne nemulţumeşte 
azi : că am fost şi sîntcm — prin ce avem 
mai bun în noi — săteni. Npi nu mai vrem să 
fim eternii săteni ai istoriei. Tensiunea 
aceasta — agravată nu numai prin faptul 
că sîntem conştienţi de ea, dar şi prin 
convingerea că ,,a fi conştient'' poate reprezenta 
un semn de sterilitate — alcătuieşte drama 
generaţiei de azi. Eeonomieeşte şi politiceşte, 
culturaliccşte ori spiritualiceşte, 
simţim că nu mai putem de mult trăi într-o 
Românie patriarhală, sătească, anistorică. 

Nu ne mai mulţumeşte România eternă ; 

vrem o Românie actuală. Aceasta este 
frămîntarea pe care o descriem, mai jos. pe 
plan de cultură. 

Ceea cc dă un caracter dureros conflictului 
nostru este că, teoretic cel puţin, el e fără 
ieşire. A cultiva mai departe, cu precădere, 
valorile spiritualităţii noastre populare este 
o imposibilitate. Orice cultură conştientă este 
personală , este o formă de individualizare, 
în timp ce creaţia populară e anonimă. 

De altfel, aceasta nici nu poate constitui 
o cultură deliberată, voită, ci ţine de 
o anumită spontaneitate creatoare 
care o apropie mai mult de natură decît 
de cultură. Deci. spiritualitatea populară 
trebuie depăşită — spre creaţie personală. 

Dar cum pot apărea personalităţi de format 
mare intr-o lume unde anonimatul e regula ? 
Cum poate apărea persoana acolo unde — 
spre a vorbi kantian sau neokantian — lipseşte 
categoria personalităţii ? Eşti dinainte 
sigur că. într-o asemenea lume, individul 
creator va fi în subordine, faţă de 
individualităţile creatoare din culturile 
realizate : că, chiar dacă nu va imita şi 
reproduce, va fi în umbra celorlalţi. Şi atunci 
tensiunea interioară a culturii româneşti 
devine : să te pierzi în creaţie anonimă, care 
nu dă o cultură majoră ? sau să rîvneşti către 

creaţie personală care e în umbra culturilor 
mari din afară ? O spunem deschis : teoretic 
— după cum arătam —, dilema aceasta pare 
astăzi fără ieşire. Din fericire, conştiinţa 
teoretică a insolubilităţii nu ne mai poale 
paraliza. în fapt, noi mergem către forme 
istorice. Cînd un neam sau o cultură încep 
să coboare din eternitate, ele nu mai pot fi 
oprite nici măcar de convingerea că nu vor 
puica înfăptui dintr-odată forme istorice 
superioare. 

Ce este această eternitate din care 
începem să ieşim ? — Românul are un 
proverb, revelator în ce priveşte noţiunea de 
timp şi vreme : „Ceasul umblă, loveşte, şi 
vremea stă. vremuieşte.“ Vremea nu-i pare 
curgere, ci stare pe loc, fixitate, permanenţă. 
Vremea stă, vremuieşte. în limba germană 
a vremui (zeitigen) are, dacă nu mă-nşcl, un 
sens concret de durată şi petrecere. Aşa se 
întîmplă. pînă la un punct, în accepţiunea 
pe care i-o dă Heidegger. La noi. însă, „vremea 
vremuieşte" e tautologic. A vremui nu aduce 
nimic nou faţă de vreme. O repetă, o defineşte 
ca neîntîmplare, ca repaus. Românul mai 
spune : „Vremea vremuieşte, şi omul 
îmbătrîneşte." Numai omul devine ; vremea 
stă. Şi nu stă pentru ca ar fi un simplu 
cadru de reper pentru fenomene sau o formă 

pură a sensibilităţii, cum e la Kant. Ea e 
încă ceva concret, spre deosebire de noţiunea 
de timp (de Ia'..tempus“). care e conceptual 
şi abstract. Dar e un concret nemişcat. E 
totul viu al lumii.' privit sub specia fiinţei, 
nu a devenirii. 

Alături de ,,vreme :< ca expresie a 
eternităţii, tot ce se întîmplă apare, în fond, 
românului drept zădărnicie. „Toate veacurile 
se înţeleg ca ziua de ieri", spune românul. 
Ceasul care umblă loveşte. în timp ce vremea 
stă ; omul care îmbătrinoşto, pe eînd vremea 
stă iarăşi ; acţiunile şi străduinţele oamenilor, 
rînduielile şi împărăţiile lor, totul e 
zădărnicie. în această concepţie, nici efortul 
de cunoaştere ştiinţifică şi nici cel de desăvîrşire 
morală, pe calapoade naţionale, nu pot sta 
pe primul plan aici. Nu ştiu dacă şi în alte 
părţi Psalmii Vechiului Testament s-au citit 
la fel de mult ca la noi. în orice caz, 
eternitatea românească despre care vorbesc 
este de acest tip Nu o plenitudine istorică, 
nu realizări majore —- pe care neamul 
nostru nici n-ar fi avut cînd să le înfăptuiască 
— dau garanţia duratei : ci sentimentul că, 
in fond. există un plan faţă de care toată 
frămîntarea istorică este irosire şi pierdere. 

Dar — şi aici e aspectul nou faţă de tînguireâ 
biblică — neamul românesc e şi cl. intr-un 

fel, solidar cu acel plan neschimbător. 

I se întimplă şi lui multe, se frămîntă ce?, 
in marginea lui, în inima lui, peste trupul 
lui chiar — dar el' rămîne neschimbat. 

„Trece şi asta" e una din cele mai cun .ite 
vorbe româneşti. Neamul nostru rămme 
pentru că şi el participă, în felul lui la 
eternitatea fiinţei. 

Din această eternitate ne stiaduim să 
ieşim, deci. Pentru a descrie însă coborîrea 
românească în istorie şi părăsirea viziunii, 
dacă nu hieratice. în orice ca/ statice a 
desfăşurării istoriei noastre, aleg trei 
momente culturale de culn.e : unul din 
secolul al XVI-lea, altul din secolul al 
XVIII-lea, iar al treilea de azi, din secolul 
al XX-lea. în primul exemplu, se va vedea ce 
se petrece într-o conştiinţă orientată spre 
absolut, unde precumpăneşte eternul. în 
cealaltă, va ieşi la iveală criza şi nemulţumirea 
cu sine. pe care o trezeşte, în aceeaşi 
conştiinţă, p rec o râpă ni rea caracterului 
istoric. Tar cel de al treilea moment cultural; 
cel de azi. încearcă să aducă o împăcare între 
planul eternităţii şi cel al istoricităţii româneşti, 
dar sfîrşeşte prin a fi o afinnaţie de luptă 
pentru valorile vii ale culturii. Momentele 
sini reprezenta;o ele : Neagoe Easarab, pentru 
-secolul al XVI-lea, Dimitrie Cantemir, 

pentru secolul al XVIII-lea, şi gînditorul 
Lucian Blaga, pentru ziua de azi. 

Neag'oe Basarab e domnilor al Munteniei, 
pe la începutul veacului al XVI-lea. Minte 
luminată şi caldă, tip de principe conştient 
de tot ce e putere lumească, pornit spre 
magnificenţă uneori, aşa cum o dovedeşte 
Mînăslirea Curţii de Argeş, al cărei ctitor 
este, Neagoe a trăit totuşi prea mult în 
atmosfera religioasă a timpului şi a ţării sale, 
spre a nu şti că ,,şi domnia lui se va risipi ca 
fumul' 1 , cum o va spune singur mai tîrziu. 
înainte de a fi domnitor, Neagoe a viei uit el 
însuşi pe lingă mînăstire. Un unchi al său, 
care pare a fi avut mare îinîurire asupră-i, 
s-a călugărit. Soţia sa va sfîrşi prin a se 
călugări şi ea, după moartea lui Neagoe. E 
în jurul lui şi chiar în inima lui o atmosferă 
de refuz al lumii, care nu pare compatibilă cu 
domnia pământească. Şi, totuşi, Neagoe este 
un domn : iată de la început contrastul dintre 
etern şi istoric. Căci în acelaşi timp Neagoe e 
însufleţit de spirit militar, el scriind chiar pagini 
de adevărată tehnică războinică. E însufleţit 
de măreţia domniei şi cercetează atent 
ceremonialul curţilor, dînd un strălucit examen 
de comportare voievodală, în clipa cînd 
sfinţeşte măreaţa Mînăstire a Curţii de Argeş, 

în prezenţa Patriarhului Conslantinopolului, 
a milropoliţilor ortodocşi din ţările vecine şi 
a multor altor feţe de scamă. Mai mult încă. 
Neagoc e însufleţit de cultură. Nu numai că 
face tipografii, dar el însuşi compune, după 
modelul împăraţilor bizantini, o carte de 
„învăţături" către fiul său Teodosie, care 
trebuia să-i urmeze ca domn, dar moare fără 
s-o poată face. Cu această carte, scrisă pe la 
1520. vreau să ilustrez ce înseamnă conflictul 
dintre etern şi istoric şi cum se prezintă 
spiritualitatea românească în clipa cînd învinge 
eternul. 

Despre cartea lui Neagoc s-a scris şi în 
limbi străine. Este vorba de lucrarea intitulată 
Mahnreden des wcdachischen Woyicodcn 
Neagoe Bcisarab an semen Soim Theodosios, 
publicată în 1908, în ,.Jahresbcricht“-ul lui 
Weigand, de către un cercetător bulgar, Stoian 
Romansky. Opera lui Neagoe a ispitit pe un 
bulgar, căci o scrisă în limba slavonă, cum se 
mai scria încă pe atunci la noi, din motive 
religioase. Romansky spune textual că Neagoe 
a dat o operă ,,welches das beste ist, daş uns die 
slawische Literatul’ jener Zeit iiberhaupt 
bielei" 4 (p. 121). In 1643, opera a fost tradusă 
în româneşte, iar limba e atît de frumoasă 

*,...care constituie cea mai valoroasă «peiă pe care 
ne r. oierii literatura slavă clin acea vreme" (nota redj. 

şi autentică, incit mulţi au crezut că originalul, 
chiar, e românesc. Dar şi dacă nu este aşa, 
învăţăturile reprezintă, prin autorul şi 
conţinutul lor, o operă indiscutabil 
românească ; întîia mare carte a culturii 
româneşti. Aceasta nu înseamnă, fireşte, că 
opera e în întregime, originală. Se ştie bine că 
autorii rîvneau pe vremea aceea mai puţin la 
originalitate, cît la adevăr impersonal ; 
iar cu atît mai puţin un domnitor se va strădui 
să dea totul numai, de la el. ,Pe urmă, 
învăţăturile lui Neagoe conţin precepte morale, 
religioase sau sfaturi general omeneşti, care 
erau cu atît mai utile cu cît erau mai verificate 
sau spuse mai cu autoritate. Deci, nu e de 
mirare dacă vor figura în lucrare multe citate 
din Biblie, alături de pasaje din Omiliile Sf. 
Ioan Hrisostomul, din Vieţile Sfinţilor, din 
legendele populare sau din tratatele unor 
autori nu întotdeauna citaţi. Dar Neagoe 
vorbeşte fiului său nu numai despre puterea 
lui Dumnezeu şi slăbiciunea omului, despi’e 
împăraţii cei răi, pedepsiţi de Dumnezeu, şi 
despre obligaţia domnitorului de a asculta marile 
comandamente religioase şi morale, ci şi despre 
lucruri mai personale, cum ar fi înmormîntarea 
maicii sale, doamna Neaga, dîndu-i alteori 
sfaturi cum să cinstească, domn fiind, pe boieri 
şi pe slugi, cum să primească pe soli, cum să 

poarte războaie, cum că judece, cum să 
domnească. E greu de spus că lucrurile acestea . 
din urmă nu sînt originale. 

Este însă un fapt că pînă la urmă totul 
se scaldă în perspectiva eternităţii. E o 
problemă cum acelaşi Neagoe, care făptuieşte 
orgolios, după modelul slăvit al împăraţilor 
bizantini, se miră împreună cu prorocul : „Ce 
este omul, Doamne, de-ai făcut pentru el atîta 
mărire'' ; e o problemă cum o conştiinţă care 
refuză religios lumea se împacă practic cu ea \ 
- dar problema,e a noastră, nu e a lui Neagoe. 
Iii nu simte conflictul, şi totul sfîrşeşte la el pe 
dimensiunea eternităţii. Din orice regiune a 
lumescului, de pe orice plan al istoriei omeneşti; 
Neagoe îndreaptă gândurile fiului său către 
cele veşnice. „Mulţi împăraţi au împărăţit şi 
vieţuit pe această lume, iar împărăţia cerească 
puţini au dobîndit-o. !i De aceea, fiul său 
Teodosie trebuie să se gândească mai ales la 
treptele eare-1 pot urca spre contemplaţie. Şi, 
într-un pasaj care poate fi dintr-un tratat 
ascetic, dar care exprimă, revelator ca un 
poem, sensibilitatea in acelaşi timp religioasă 
şi filozofică a unui cuget românesc din veacul 
al XYI-lea, Neagoe arată fiului său care sînt 
treptele desăvârşirii : „Că, mai întîi de toate, 
este tăcerea, iar tăcerea face oprire, oprirea 
face umilinţă şi plîngere. iar plîngerea face 

frică, şi frica face smerenie, smerenia face 
. socoteală de cele ce vor să fie, iar acea socoteală 
face dragoste, şi dragostea face sufletele să 
vorbească cu îngerii. Atuncea va pricepe 
omul că nu este departe de Dumnezeu." 

Să adîncim, puţin, locul acesta. La început, 
este tăcere. Aşa porneşte orice tehnică de 
viaţă spirituală, fie că e religioasă ori filozofică. 
Cuvîntul de suprafaţă trebuie să se stingă, 
spre a lăsa loc glasului adine al esenţelor. Dar 
nu numai gîndului propriu trebuie sâ-i curmăm 
firul spre a ne adinei mai bine în noi înşine : 
şi lumea trebuie oprită, în mersul ci amăgitor. 
De aici, a doua treaptă :,.tăcerea face oprire". 
Aşa procedează, iarăşi, toate tehnicile 
spirituale, toate metodele filozofice. Lumea 
trebuie pusă în paranteză. Nici cogitoul lui 
Descartes nu e posibil fără această interzicere 
a lumii, şi nici metoda fenomenologică. E 
nevoie de o oprire, o reducere a lumii, de o 
£-oX-ţ. Primele trepte ale filozofării sînt, ca 
şi asceza, negative. Ce se întîmplă însă de aici 
înainte ? Tocmai în punctul acesta se poate 
marca deosebirea dintre o conştiinţă filozofică, 
orientată spre cunoaştere şi acţiune, şi una 
spirituală, orientată spre contemplaţie, spre 
eternitate, cum e conştiinţa românească din 
secolul al XVI-lca. Odată lumea oprită, se 
iveşte obişnuit spiritul. Lumea e oprită tocmai 

pentru ca spiritul să aibă netezită în faţa lui 
calea spre cunoaştere şi acţiune. Aşa fac toate 
filozofiile, chiar dacă nu recunosc făţiş că 
sînt idealiste, că pun în joc spiritul însuşi. Ce se 
intîmplă însă în viziunea eternităţii de aici ? 
Spiritul nu apare. Cugetul nu ia cunoştinţă 
de sine şi nu se aşază în faţa lumii, nu reface 
mai bine lumea pe care a oprit-o. în clipa cînd 
lotul c tăcere, conştiinţa unui Neagoe Basarab 
e cuprinsă de umilinţă şi plîngere. Itinerariul 
e de aici înainte cu totul altul decît în primul 
caz. Lumea e refuzată şi de astă dată, dar 
spiritul nu se găseşte pe sine, şi atunci fiinţa e 
cuprinsă de panica singurătăţii şi a pierderii. 
„Iar plîngerca face frică", spune Neagoe. Că 
de la frică se trece la smerenie, adică la 
conştiinţa că eşti făptură, într-o lume rînduită 
de făptuitor, şi că smerenia, ..dă socoteală de 
cele ce vor să fie", adică de împlinirea legii 
dumnezeieşti ; că, în sfîrşit, înţelesul acesta pe 
care-1 capătă omul îi dă o nouă linişte, a 
dragostei, eare-1 ridică pînă în vecinătatea 
îngerilor şi a lui Dumnezeu, aşa cum arăta 
Neagoe, totul nu este desfăşurarea pură a unei 
conştiinţe care caută pe Dumnezeu şi nu riscă 
să se oprească la sine. Dar, în felul acesta, fără 
îndoială că se pierde filozofia, contactul 
conştient cu lumea, izvorul de cunoaştere şi de 
comportare morală, resortul intim al voinţei.’ 

Pe planul eternităţii, unde sfîrşeşte conştiinţa 
lui Neagoe, după ce a călătorit printre 
singurătăţi şi spaime, nu poate fi vorba nici de 
cunoaştere, nici de efort etic, pentru că nu e 
în joc spiritul pur şi simplu. Nici un moment 
Neagoe Basarab nu va sfătui pe fiul său să 
se închine efortului de luminare proprie, 
după cum'nu-1 va îndemna nici să făptuiască 
potrivit cu norme omeneşti. .Contactul e 
între om şi Dumnezeu, nu între om,şi propria 
sa conştiinţă legislatoare. 

Iată deci ee înseamnă perspectiva 
eternităţii, pentru care optează spiritualitatea 
românească din veacul al XVI-lea. Conflictul 
de fapt dintre planul etern şi cel istoric .este 
soluţionat direct, prin renunţarea la spirit 
sau prin ocolirea spiritului cu tot ce implică 
el: cunoaştere, acţiune, afirmare omenească. 
Omul nu se afirmă aici ; el este pus să 
mărturisească doar. 

De ia acest, moment anistoric, cu toate 
implicaţiile lui negative şi pozitive, să trecem 
acum la momentul în care conştiinţa românească 
cîştigă înţelesul şi gustul lumescului, 
încercînd să iasă din plasa eternităţii în care 
părea prinsă. Dar. odată cu apariţia înţelesului 
vieţii proprii a omului, conflictul dintre cele 
două planuri se reliefează. Iar atunci, faptul 

istoric e. cel care primează, iar tot ce e atribut 
al lumii contemplative, tot ce e sterilizat, 
împuţinat în puterile sale creatoare de obsesia 
către cele veşnice apare într-o lumină 
nesatisfăcătoare. Cînd ia cunoştinţă de sine, 
iub impulsul evadării în planul istoric, conştiinţa 
românească e nemulţumită de sine. Aşa va 
fi la Dimitrie Cantemir, şi e una din cele mai 
izbitoare trăsături, pentru o eventuală 
istorie a vieţii spirituale româneşti, faptul că 
odată cu Cantemir începe şi spiritul de critică. 
Mu spiritul critic, care funcţionează paralel 
ru activitatea creatoare, corectînd-o ; ci 
nemulţumirea faţă de sine, nemulţumirea că eşti 
cum eşti, nemulţumirea aceasta care şi 
..-.lăzi însufleţeşte multe cugete româneşti, 
incapabile să împace ceea ce sini cu ceea ce vor 
şu devină. Cantemir e primul fenomen de criză 
din spiritualitatea românească, pînă atunci 
echilibrată şi împăcată ; nu mulţumită cu 
sine, dar împăcată cu ceea ce.i-a fost dat să fie. 

Pentru a vedea cît de mult judeca un 
Dimitrie Cantemir în perspectiva unor categorii 
care nu erau cele româneşti de pînă atunci, 
o destul să urmărim dezvoltarea lui culturală.’ 
Fiu de domnilor al Moldovei, el însuşi domnitor 
in două rînduri, Cantemir îşi petrece prima 
parte a vieţii sale la Constantinopol, sub 
stăpîniroa turcă, dar folosind din plin cultura 

occidentală, în măsura în care ea ajungea 
pînă acolo, şi cultura bizantină. Dacă ţinem 
seama că în restul vieţii, cu excepţia celei de-a 
doua domnii, între 1710—11, în Moldova, 
Cantemir a trăit aproape tot timpul în Rusia, 
barbară încă, a lui Petru cel Marc, e limpede că 
nu-şi putea face pregătirea sa culturală decît 
la Constantinopol. Despre Rusia e destul să 
spunem că-şi începe istoria literară cu Antioh 
Cantemir, fiul-poet al lui Dimitrie. Deci în 
Constantinopol avea să găsească domnitorul 
nostru izvoarele culturii apusene. Aici, după 
cîte se pare, scrie el micul tratat de logică, 
rămas în manuscris şi tipărit mult după 
moartea lui. Tot aici îşi va fi scris şi cealaltă 
lucrare filozofică, mai mare, Sacrosanctae 
scientiac inclepingibilis imago , influenţată 
puternic de Van Helmont, filozoful mistic şi 
tcozoful de origine germanică, atît de reputat 
în secolul al XVII-lea. Faptul că se putuse 
exercita o influenţă vanhelmontiană în plin 
Bizanţ arată cît de variată era lumea culturală 
de aici. Dacă, pentru logică, aristotelicienii 
bizantini sau un Tcofil Coridaleu ar putea fi 
izvoarele unice, pentru cestălall tratat filozofic 
al lui Cantemir trebuie să recurgem la 
influenţele Apusului. De aceea s-a putut spune 
că ,,a studia pe Dimitrie Cantemir înseamnă 

a reface starea Europei ştiinţifice de la 
începutul secolului al XVTlI-lea -1 . 

Dc altfel, Cantcmir nu este numai tributar 
lumii culte apusene sau orientale, ci a şi dat 
acestora opere de seamă. Dintre ele, Istoria 
Imperiului Otoman, publicată după moartea sa 
de Antioh fiul, în engleză, franceză şi 
germană, este cea care a făcut în primul rînd 
reputaţia cărturarului român. Ales membru 
cil Academiei din Berlin. întîiul român 
învrednicit cu această cinste, Cantcmir este 
îndemnat de colegii săi germani să scrie despre 
poporul său. De aici ies cele două lucrări 
latineşti, Descriptio Moldaviae şi Hronicul 
vechimii a romano-moldo-vlahilor, 
publicate ambele de asemenea postum. Dar 
chiar dacă lucrările sale nu vedeau lumina 
tiparului prea curînd, Cant emir îşi făcuse o 
reputaţie de european. Nu se ştie sigur dacă a 
intîlnit la Moscova pe Leibniz, sau alţi cărturari 
germani de frunte, chemaţi acolo dc Petru 
cel Mare. Ceea ce e sigur este însă că era privit 
de contemporani drept vrednic să confere cu' 
aceştia, el luînd, întocmai unui Leibniz, 
iniţiativa de a se alcătui o Academie rusească. 
Consilier intim al lui Pentru cel Mare, pe lîngă 
care îl aruncase duşmănia turcilor — stăpîni 
pe acea vreme asupra destinelor româneşti, în 
urma înfrîngerii suferite de Petru cel Mare —, 

Cantemir îşi trăieşte ultimii ani în împărăţia 
ţarului, pentru care întreprinde o serie de 
cercetări ştiinţifice sau scrie despre religia 
mahomedană şi alte teme de interes imediat. 
Specialist în chestiuni orientale, pentru Apus, 
Dimitrie Cantemir este. în timpul lui. primul 
european din Răsărit. De aceea domină, el cu 
atîta uşurinţă în lumea lui Petru cel Mare. Şi 
totuşi nici succesele din Apus. nici situaţia 
excepţională pe care o are în Răsărit nu-1 vor 
face să uite că e român. învăţaţii germani îl 
îndeamnă de altfel — aşa cum pare a face 
întotdeauna spiritul german cu celelalte 
popoare, pe care le ajută să se cunoască pe 
sine — să-şi descrie neamul. Iar atunci se 
produce spectacolul acesta excepţional ele 
interesant pentru istoria culturi; româneşti, şi 
care abia a/.i începe. în lumina setei noast re 
de a fape istorie, să fie înţeles după cura se 
cuvine : un român europenizat îşi întoarce 
privirile asupra României. Ţara noastră îl 
farmecă şi, în acelaşi timp, îl nemulţumeşte. Din 
vina ei ? din vina lui ? E conflictul dintre 
etern şi istoric, care, de astă dată. nu mai 
trebuie pus de noi, ci se pune singur. 

.Există, în Descripţia i'îoldavice. -scrisă în 
1715, o pagină de critică aspră la adresa 
spiritualităţii româneşti. Duşi. cartea, prin 
amplele amănunte pe care ie dă asupra Moldovei 

din veacul al XVII-lea şi începutul veacului 
al XVIII-lea, este clasică în România — ba 
s-a putut spune chiar despre ea că nici o ţară 
înaintată în cultură nu poseda, în secolul al 
XVII-lea, o descriere .statistică atît de bună —, 
paginile de critică la adresa spiritualităţii 
româneşti sînt oarecum trecute cu vederea. O 
anumită sfială a făcut pe înaintaşii noştri să 
nu pună sub ochii fiecărui şcolar român, în chip 
special, capitolul din Deseripiio Moldaviae 
intitulat „Despre datinile românilor 11 , 
înaintaşii noştri imediaţi n-aveau, parcă, 
sentimentul câ între ceea ce e etern şi ceea ce e 
actual românesc nu se poate să nu fie conflict. 
Noi însă aşa simţim. Şi de aceea sînt încredinţat 
că, în clipa cînd generaţia cea nouă va face 
manuale de şcoală, critica aspră pe care o face 
Cantemir la adresa românilor va trebui să 
treacă pe sub ochii fiecărui tînăr român. Nu 
numai pentru că e dreaptă ; dar şi pentru că e 
nedreaptă. Nu numai pentru că putem îndrepta 
multe neajunsuri româneşti în lumina ei, dar 
şi pentru că, în fondul ei, critica izvorăşte 
dintr-o tendinţă strict europenizantă, care nu 
mai este a noastră, chiar dacă avem şi noi 
conştiinţa nemulţumită a europeanului 
Cantemir.. 

Dar de ce îşi mustră Cantemir neamul 
într-o carte destinată exclusiv străinilor (căci 

traducerea românească a Descripţiei n-avea 
să fie făcută de el, cum se înlîmpla cu opera 
istorică de care am amintit) ? „Din obiectivitate 1 ' 
spune Cantemir. Dragostea de patrie l-ar 
îndemna să-şi laude neamul, dar dragostea 
de adevăr îl îndeamnă să-i arate pe faţă 
greşelile. Din setea de a fi obiectiv în judecata 
asupra neamului său. Cantemir sfîrşcşte chiar la 
excese. în orice caz. în aceeaşi carte în care 
vorbise cu căldură despre nobila origine a 
românilor sau despre însuşirile hotărîte, cum 
ar fi cea de bravură, în aceeaşi carte în care 
pledează parcă pentru români. Cantemir se 
grăbeşte, fără temei adesea, să-i şi critice. E ceva 
inconsistent, e o lipsă de armonie în sufletul 
său înstrăinat. Inima, elanurile lirice ale 
gîndului îl îndreaptă spre înţelegerea ţării sale 
aşa cum este, spre justificarea stării ei de 
inferioritate ; conştiinţa lui de; european 
însă îl face rigid şi neînduplecat cu 
păcate ale căror resorturi adîuci nu 
lc mai vede. Cantemir decretează : 
cu excepţia religiei drept-crcdincioase 
şi a ospitalităţii, abia mai găsim ceva ce ar 
putea merita laudă la români. Aroganţă şi 
mîndrie ; spirit de ceartă, dar şi conciliantă 
peste măsură ; îndemn spre viaţă uşoară ; nici 
mînie, dar nici prietenie lungă ; curaj deosebit 
de mare la începutul bătăliei, apoi tot mai 
puţin ; inconstantă, spirit excesiv de tiranic 

uneori, excesiv de blînd alteori, iată ti leva 
trăsături pe care vrea Canlemir săi le vadă în 
firea românului. Compatrioţii săi nu sînt 
amatori de litere, ba chiar le urăsc, spune 
Canlemir — uitînd că ruşii erau şi mai 
refractari decît românii, mult încercaţi de 
soartă. ..Ei cred că oamenii învăţaţi îşi pierd 
mintea", constată cărturarul acesta, care a 
publicat în limba română o singură lucrare, 
filozofico-religioasă, de tinereţe, fără săi aibă, 
fireşte, vreun ecou. Căi Imperiul Otoman, 
spune el, atît de straşnic, n-a putut supune un 
popor „atît de incult şi de neputincios", ţine 
doar de providenţa divină. Şi, totuşi, constată 
Canlemir. neamul românesc a ştiut să-şi 
conserve totdeauna neatinse legile sale civile şi 
cele bisericeşti — pentru ca. ceva mai jos, în 
acelaşi capitol, săi spună că românul nu se 
prea ţine nici de cele dumnezeieşti. Iar, cînd 
întîlneşle curaj la români, ştiţi ce spune ? 
Fatalismul c cel care le dăi curaj ! 

Atîta pornim nu se cxplieă numai prin 
excesul de obiectivitate în care cade, faţă de 
străini, Cantemir. Explicaţia e mai adîncă şi o 
avem dintru început. Cantemir judecă după 
categorii etice, care nu sînt sau nu erau ale 
neamului, românesc. Cantemir judecă după 
setea de cunoaştere şi adevăr a apuseanului,, 
sote care iarăşi nu însufleţea neamul românesc.. 

Am întîlnit în înv alaiurile lui Neagoe o viziune 
călcată pe planul eternităţii. Intr-un spirit 
care râvneşte să atingă, prin contemplaţie, o 
lume a statorniciei, era cu neputinţă să-şi facă 
loc curiozitatea ştiinţifică, .setea de împlinire 
morală pe nivel omenesc, gustul faptei şi al 
triumfului lumesc. într-o asemenea perspectivă, 
am văzut că lipseşte categoria personalităţii. 
Lipseşte spiritul aşezat autonom în faţa lumii 
şi capabil să se ridice chiar împotriva ei. 
Cantemir ar ff voit pentru neamul său o ieşire 
în istorie. Dar, dinainte încă de a-1 vedea 
pornit pe căile devenirii şi ale împlinirii 
istorice, el îl judeca , din perspectiva unor 
criterii care nu-şi găseau aici locul. Cîlă 
nedreptate se făcea astfel neamului românesc 
nu ne interesează nici de astă dată. E 
semnificativ însă faptul că nedreptatea' vine de 
la un român, care iese din cadrul anistoric al 
vieţii româneşti, spre a fixa cel dinţii termenii 
conflictului dintre ceea ce este etern şi ceea 
cc trebuie să fie istoric în neamul românesc. 

Conflictul c şi cel de astăzi. Şi, astfel, cu 
perspectiva de veşnicie a lui Neagoe Basarab 
din secolul al XVI-lea şi nemulţumirea de om 
al istoriei, care însufleţea pe Cantemir la 
începutul secolului al XVITI-lea, avem cei doi 
termeni ai unei drame, care dă încă sens viu 
frământării noastre româneşti. 

Iată-ne acum în veacul al XX-lea. 

Secolul trecut, pornind pe linia romantismului 
german la cercetarea culturilor populare, ne-a 
dat revelaţia unei bogăţii de care sîntem mîndri. 
Dacă un Cantemir nu putea simţi decît în 
chip obscur tot ce e valabil. în spiritualitatea 
anonimă românească, noi ştim azi limpede ; 
pipăim cu emoţie şi îneîntare realizările, multă 
vreme neştiute şi nedrămuite de critica 
estetică, ale sufletului popular. Dar, conştient 
sau nu, am sfîrşît prima ne integra şi noi în 
procesul de creaţie cultă, de creaţie voluntară. 
Tn momentul totuşi în care producem pe cel 
măi personal dintre creatorii noştri de azi, pe 
Lucian Blaga, un adevărat filozof în înţelesul 
occidental al cuvîntului, creator de sistem şi 
de valori filozofice proprii, ne'aducem 
aminte de satul românesc. Ales în 1937 membru 
ăl Academiei Române, într-un Ioc special 
creat spre a-i încununa meritele, Lucian 
Dlaganu are un înaintaş căruia să-i facă, după 
obicei, elogiul. Şi atunci ce elogiu va rosti el 
la intrarea în Academie ? Elogiul satului 
românesc. Cel mai personal dintre creatorii 
români de azi face elogiul a tot ce e impersonal, 
anonim, anistoric în sufletul românesc. 

Primul elan valabil către realizări de cultură 
majoră este înfrăţit la noi cu recii n naşterea 
caldă a culturii minore româneşti. Conflictul 
dintre etern şi istoric pare a-şi găsi o soluţie.' 
cel puţin academică. Să vedem dacă e soluţia ce 
poate stinge tensiunea do care vorbeam. 

Lucian Blaga a scris un întreg capitol, 
în fruntea uneia din lucrările 1 sale de filozofie 
a culturii, pe tema raporturilor dintre eullura 
majoră şi cea minoră. După el, deosebi ii le 
dintre aceste două tipuri de culturi nu sini de 
proporţii, ci de vîrstă. Cultura minoră trebuie 
înţeleasă ca o expresie a copilăriei. Dar 
copilăria nu reprezintă, în definitiv, un termen 
dintr-o desfăşurare în timp, ci în această \ 
materie poate fi privită ca o structură autonomă, 
la fel cu structurile autonome ale maturităţii. 
Copilăria poate fi eternă, scrie în chip sugestiv 
Blaga. în orice caz, el nu vede nimic 
înjositor în atributul copilăriei pe care-1 au 
culturile minore. Filozofia lui Blaga e o 
filozofie a apriorismului stilistic. Ea îmbogăţeşte 
categoriile kantiene cu categorii purtate de o 
matcă stilistică, prin care singură (mie 
face ştiinţă, artă, religie, o conştiinţă omenească. 
Nu ne interesează deocamdată justificarea 
acestei filozofii şi îndreptăţirea ci deopotrivă 
faţă de filozofia germană a culturii, aşa cum 
o dau un Frobenius sau Spengler. ori faţa de 

filozofia transcendentală a lui Kant. E poate, 
interesant că un gînditor a putut apropia aceste 
două lumi, în aparenţă disparate : apriorismul 
kantian şi relativismul filozofiei culturii. Dar 
vom reţine că. pentru Blaga. cultura minoră 
e de aceeaşi calitate spirituala cu cea majoră, 
pentru cu c purtătoarea unei matei stilistice, 
salul nostru, spune Blaga, a avut tăria să 
se- păstreze ,.boicotînd“ istoria. în jurul lui se 
făcea, de către alţii, străini dc neamul nostru, 
istorie ; salul nostru s-a păstrat. Vremea a 
vrem uit, după cum arătam la început, dar 
matca stilistică, deci pecetea adîncă a neamului 
romanesc a rămas aceeaşi. 

Totuşi, nici Lucian Blaga — sau poate mai 
puţin decîl oricine el — nu va propune azi să 
rămincm la cultura minoră. El constată că de 
100 de ani tindem spre cultură de tip marc. 
Uneori s-a crezut că o condiţie dc trecere de 
ia minor la major e apariţia insului genial. 

Nu, spune Blaga, nu e nevoie de atlt de mult. Nu 
genialitate, ci prelungire a minorului ne 
trebuie. Dacă e adevărat că fără un a priori 
stilistic nu se capătă o cultură majoră, atunci 
şalul românesc, care ne ţine la îndcmînă acest 
a priori stilistic, e cel mai bun rezervor de 
creaţie românească înaltă. Cc avem de făcut, se 
întreabă el ? Să ridicăm cu o octavă mai sus 
realizările noastre populare, să sublimăm şi 

monumentalizăm valorile noastre anonime şi 
vom atinge creaţii care să se impună. Nu vom 
repeta, nu vom imita minorul, dar îi vom 
urmări „elanul stilistic interiori*. Ambele 
culturi sînt produsul aceleiaşi matrice stilistice, 
deci nu e de căutat deci t acordul adine eu noi 
înşine. 

în ciuda acestei soluţii pline de armonie 
şi de adîncime filozofică — ce poate fi mai 
filozofic decît unitatea spiritului cu sine ? —, 
Blaga nu vede posibilitatea unei fuziuni 
desăvîrşite între cultura minoră şi cea majoră. 
Care din ele e de preferat ? se întreabă el la un 
moment dat. Sînt foloase şi neajunsuri în 
fiecare. în timp ce cultura minoră nu se poale 
realiza monumental în istorie, cultura majoră 
are neajunsul că depărtează de natură, de 
„Mume", după o expresie pe care i-au sugerat-o 
desigur Goethe şi romantismul german. De 
aceea, Blaga mărturiseşte sincer că problema 
trebuie lăsată deocamdată deschisă. O va 
soluţiona el altă dată de-a binelea ? N-o ştim 
încă. Şi problema rămîne deschisă, pentru că e 
tertsiunea în care trăiesc toate culturile tinere, 
tensiunea vastă pe care am urmărit-o de-a 
lungul câtorva piscuri ale culturii româneşti. 

Astăzi trăim din plin problema aceasta 
deschisă. Numeroşi cărturari tineri au pornit 

la Scite, înarmaţi cu metodele sociologiei 
monografice, spre a surprinde ştiinţific 
realitatea aceasta atît de greu sesizabilă a 
creaţiei populare. Pentru mulţi dintre ei nu vom 
putea realiza niciodată, şi nici nu are sens să 
rîvnim către altceva, decît culmea artistică a 
unei poezii populare de speţa Mioriţei. Dar, 
tocmai pe baza sugestiei ei spaţiale, alternanţa 
dintre deal şi vale, spaţiul, ondulat, Blaga a 
făcut o impresionantă analiză a fenomenului 
românesc din perspectiva filozofiei sale, 
intitulată Spaţiul mioritic. Iar astăzi, alţi 
cărturari tineri cultivă nu spiritul Mioriţei, ci 
„mioriticul'", .efortul de a teoretiza, cu elemente 
originale, asupra unui material care pentru ei 
nu poate rămînc decît pretext, nicidecum 
ţintă. între Mioriţa şi mioritic se circumscrie 
deci. pe un anumit plan, oscilaţia noastră. Şi e 
limpede : ultimul elan e cel care precumpăneşte. 
Am intrat şi în materie de cultură în aventura 
istorici. 

De mai bine de 100 de ani. România e 
îmbrâncită spre istorie sau. alteori, se îndr eaptă 
singură spre ea. După pacea de la Adrianopol, 
în 1329, economia noastră patriarhală- s-a 
transformat — arată istoricii — într-o 
economie de schimb, prin simplul fapt că 
slrîmtorile Dardanelelor au fost deschise, şi 
comerţul occidental venea să ne schimbe 

structura economică. După 1348, am intrat jn> 
aventura politică. Ceva mai tîrziu. problemele 
sociale au venit să schimbe şi ele rînduielile 
româneşti, impunînd mai multe exproprieri a'.- 
bunurilor agrare, în favoarea ţărănimii. în 
sfîrşit, acum, pe plan militar, istoria ne trimite 
spre o nouă formă de luptă, spre un război pt 
care nu l-am mai purtat în graniţele noastre, 
ca pînă acum, ci undeva în stepele Rusiei. 
Totul, în economie, în viaţa politică, pe plan 
social sau pe plan militar, arată că neamul 
trebuie şi vrea să-şi rişte istoria. Totul a veni* 
să ne scoată din eternitate. Mai putem rămîr.. 
aşa pe plan de cultură ? Mai putem îndrăgi 
numai ceea ce sîntem de totdeauna, nu şi coca 
cc putem fi ? 

De aceea îmi par adînc semnificative 
pornirile spre istorie din planul culturii. încă 
din 1919, cînd România se întregise, Vasile 
Pârvan spunea, la inaugurarea Universităţii 
româneşti din Cluj : ..Nu românizarea noastră 
feroce întru vegetativul etnografic, ci continue 
noastră umanizare întru sublimul uman va ere. 
cultura românească.‘‘ Astăzi lucrul este spus 
mai strident. Unul din cei mai reprezentativi 
scriitori tineri, Emil Cioran, cu al cărui citat 
am început paginile de faţă, spunea într-o 
carte intitulată sugestiv Schimbarea Ia faţa a 
României : Obsesia culturilor mici trebuie *?. 

fie saltul istoric : ..singura lor salvare e că 
istoria nu e natură' 1 . El visează un neam 
românesc cuprins de febra modernizării, iar, 
dacă vede României o superioritate faţă de 
celelalte ţări mici care o înconjoară, e pentru că 
ea are o conştiinţă nemulţumită. 

Nemulţumiţi, aşa ne simţim în fond. 
Nemulţumiţi, însă, nu întocmai unui Cantemir, 
care venea cu tot Occidentul în el să se aplece 
asupra neamului românesc. Nemulţumiţi de 
ceea ce ştim că puteam fi şi nu sîntem încă. 
„Tot ce nu e profeţie în România — a spus 
acelaşi tînăr pe care îl citam — este un 
atentat împotriva României.“ Nu se putea spune 
nimic mai aspru împotriva eternităţii 
româneşti. 

Am urmărit tensiunea creată de întîlnirea 
dimensiunii eternului cu cea a istoricului, în 
conştiinţa românească, pe trei trepte diferite. 

In secolul al XVI-lea precumpănea nostalgia 
neschimbării ; în secolul al XVIII-lea, 
permanenţele româneşti nemulţumeau ; în 
secolul al XX-lea vrem să purtăm cu noi şi ce 
e etern şi ce poate fi istoric. Spre care culmi ? 
N-o ştim încă limpede. Ceea ce ştim însă e că 
trebuie să fim pe măsura unei creşteri care a 
venit să lărgească, pe toate planurile, orizontul 
neamului nostru. Şi n-au fost doar împrejurări 
exterioare cele care ne-au scos din rosturile 

de pinii acum. Simţim limpede că, dacă ne 
deschidem azi către istorie, e mai ales pentru 
că biologic şi spiritual Se întâmplă cu neamul 
nostru un proces de creştere dinăuntru în afară, 
de la fiinţă către formă istorică. Npi ştim că 
la sfîrşitul veacului acestuia poporul românesc 
va număra 50 sau 60 milioane de locuitori. 
Dacă ne frămîntăm astăzi, pe un plan ori 
altul, e pentru ca atunci să ne merităm istoria. 

(Conferinţă ţinută la Berlin, iunie 1943) 



Suflet agrar 
său 

suflet pastoral? 


De cfteva decenii, cărturarii români Se întreabă 
dacă valorile ţărăneşti sau cele orăşeneşti 
trebuie să precumpănească pentru împlinirea 
destinului nostru naţional. E adevărat, prin 
ce avem în noi mai bun pînâ acum, sîntem 
ţărani. Aşa ni s-a spus, iar noi înşine o 
proclamăm adesea, cu mai mult sau mai puţin 
romantism. Dar alteori n-am întârziat să ne 
dăm seama de un lucru : că precumpânirea 
valorilor ţărăneşti înseamnă păstrarea noastră 
în îîndurile întârziaţilor istoriei. Nu se pot crea 
valori istorice de durată pe nivelul afirmărilor 
ţărăneşti. La ce ne serveşte să ştim — cum 
arătam — că strămoşii noştri geţi aveau o 
cultură poate la fel de nobilă, în felul ei, ca 
aceea greacă a timpului, dacă, prin caracterul 
ei sătesc, cultura getică a dispărut pentru 
totdeauna ? Ea nu ! reprezintă nici un act de 
afirmare în istorie, şi nici un factor educativ 
pentru poporul român. Cu simple valori* 

ţărăneşti noi pUtdpi, avea—« cum avem cu 
adevărat — toate virtuali tăţile : de cultură, de 
omenie, chiar d,Q înfăptuire istqricâ ; dar nu 
avem nici o actualitate. 

Fi>lul în care se pune problema — sat sau 
oraş ? — este totuşi simplist. Nu tot ce e 
ţărănesc a fost la noi anistoric. în momentul în 
care pentru poporul românesc se pune 
problema de a se ridica pînă la nivelul creaţiei 
istorice, este bine să ştim că în însuşi sufletul 
nostru ţărănesc am avut virtualităţi pentru 
aşa ceva. Nu orice tip de viaţă rurală este 
vegetativ, static, nepolitic şi conservator ; nu 
orice tip de ţăran e însufleţit doar de o energie 
pasivă. Există societăţi de tip rural ce au şi 
forţă de expansiune, spirit ofensiv, putere de 
afirmaţie. Primul tip este numai cel agrar. 

De peste 100 de ani de la pacea încheiată la 
Adrianopol, cînd României agrare i s-au 
deschis posibilităţi moderne de schimb, poporul 
românesc s-a agrarianizat. Dar el n-a fost 
totdeauna un popor agrar, iar sufletul lui 
n-are trăsăturile de sedentarism şi de 
pasivitate agrară. în ţăranul nostru coexistă 
azi şi a precumpănit altădată un suflet 
de tip pastoral. De aici, poate, cîteva 
trăsături pe care alţii nu le înregistrează, iar 
nouă ne place şă le lăsăm amorţite, dar care şi 

ele, poate mai ales ele, dau măsura sufletului 
românesc. 

Dacă tipul agrarian ar defini pe ţăranul 
român, cum s-ar explica cultura noastră 
populară ? Un cercetător recent al problemelor 
de sociologie pastorală românească, Traian 
Herseni, arăta că toate formele superioare ale 
culturii noastre populare ţin de singurătatea 
pastorală : dorul ca şi jalea, doina ca şi basmul. 
Dar cărturarul român care a susţinut cu cea 
mai mare hotărîre caracterul pastoral al vieţii 
noastre ţărăneşti — cel puţin în faza cînd ea 
a fost cu adevărat creatoare — este Ovid 
Densusianu. De ce n-am avut inspiraţie din 
viaţa de cîmp ? întreabă Densusianu în Viaţa 
păstorească în poezia noastră populară. De ce 
ar fi atît de mult vorba de codru, în poeziile 
populare româneşti, dacă ele ar fi de inspiraţie 
plugărească ? De ce primăvara şi sentimentul 
naturii joacă un rol atît de mare. cînd, pentru 
plugar, toamna e cu mult mai însemnată, căci 
atunci culege el roadele şi atunci îi sînt date 
belşugul şi odihna ? Dorul, spune Densusianu, 
nu-poate fi înţeles decît ca năseîndu-se în 
lumea păstorilor, unde singurătatea şi 
despărţirea sînt experienţele cele mari. 

Iar faptul, încheie Densusianu, că lirismul 
cîntecelor noastre populare nu e numai 
contemplativ, static, ci şi dinamic, ca 

fiind expresie a cutreierării, nu poate ţine 
decît iarăşi de viaţa păstorească. Este 
în păstor deopotrivă un îndemn spre vis 
şi unul spre faptă neobişnuită, care dau, parcă., 
alte dimensiuni unui suflet naţional. în orice, 
caz. faptul că ciobănia şi haiducia au fost aşa 
des apropiate în creaţia populară românească 
deschide altă perspectivă decît cea sugerată de 
tipul agrarian. 

Gîndurile lui Densusianu şînt azi mai 
actuale, pentru neamul românesc, de cum erau 
acum 20 şi 30 de ani, pe cînd scria el. într-o 
lucrare publicată în 1914, La vie pastorale 
chez Ies roumains, Densusianu afirmă categoric 
că am fost la început un popor pastoral, avînd 
o energie şi o forţă de expansiune care singure 
explică colonizarea română a Istriei, a 
Meglenului, a Crimei! şi a Caucazului. Azi, 
cînd am regăsit în Crimeea şi în Caucaz urmele 
păstorilor români, ba chiar întregi familii 
româneşti, regăsim parcă o dimensiune uitată 
a spiritului nostru. 

Cineva compara pe păstori cu marinarii 
apelor. Nu e ceva nou şi nepreţuit, pentru 
conştiinţa românească, să-şi dea seama dintr-o 
dată că sîntem şi noi nişte marinari ai 
uscatului ? înfipţi în pămîntul românesc, aşa 
cum sîntem, şi ne place să spunem că sîntem, nu 
e mîngîietor şi întăritor să ştim că avem şi 

nostalgia depărtărilor de cucerit ? Ce e 
„istoriei in România de azi îşi găseşte astfel 
o matcă străveche, în loc să-şi croiască din 
nou urnă. 

Firebte; im de la simpla regăsire a 
sufletului nostru pastoral e de aşteptat intrarea- 
uoastr» ÎJii istorie, europenizarea noastră ca 
popor viu şi creator de valori politice său 
culturale proprii. Sufletul pastoral rămîne 
încă legat de unele moduri anistorice ale 
sufletului românesc, aşa încît problema de a 
pune accentul pe sat sau oraş rămîne, pînă 
la un punct, intactă. Dar ea nu mai e problema 
— prea simplă teoretic şi dureros de grea 
practic — de a aduce o ruptură înăuntrul 
sufletului nostru. Cînd vrem să facem din 
sufletul românesc purtătorul unei istorii proprii, 
găsim în el nu numai o materie moartă, care 
să reziste ; dar şi una vie, care să ne prefigureze 
destinul. 


Abel e cioban, şi Cain e plugar. Abel 
rătăceşte prin lume, şi Cain frămîntă locul. Iar 
Cain ucide pe Abel. întotdeuna Cain ucide pe 
Abel. 

Mă gîndesc, de pildă, la cele două suflete 
româneşti : sufletul pastoral şi cel agrar. Tot 

ce e nostalgie şi sete de zări noi ţine de sufletul 
păstorului. Dar a trecut peste el sufletul 
stătător al plugarului, şi l-a pustiit ; are să-l 
pustiască. Sîntcm ţara lui Cain în care Abel 
n-a murit încă de tot. Dar va veni pedeapsa lui 
Dumnezeu — maşiha — şi-i va mătura pe 
amîndoi, pentru ca neamul lor să crească, să 
crească biblic, dincolo de zările ţării. 

(„Omontui“, 1944) 



,,Bisericuţele noastre“ 


Recitesc, la capătul călătoriei : ,,Sînt încîntă- 
loare bisericuţele acestea ale Bucovinei... 4 ' 
şi' mă cuprinde revolta. Cum, asta e. impresia 
rezumativă, asta să fie exclamaţia finală faţă 
dc tot ce ţi-a trecut pe dinaintea ochil«r, cînd 
cercetezi întîia oară Bucovina ? 

Exclamaţia e a unui străin. A unui străin 
din Apusul catedralelor şi-al gigantescului de 
factură gotică. E treaba lui, la urma urmelor, 
dacă pierde măsura adevărată a lucrurilor şi 
califică pe numele lor mic înfăptuiri mari ale 
trecutului românesc. Dar ne-am însuşit şi noi, 
ne-am însuşit pînă la banalizare calificarea 
aceasta. Şi iată în ghidurile noastre, iată în 
Istoriile noastre, iată în inimile noastre cuvîntul 
gingaş, simţămîntul gingaş : „bisericuţele 
Bucovinei". 

Falsificăm un întreg trecut — cu gingăşie, 
închipuim o dulce continuitate între natura 
românească şi spiritul românesc, făcînd din 

ltisericufele acelea nişte apariţii ale firii, parcă. 
Nu sînt zidurile lor simple întregiri alo naturii 
înconjurătoare ? Nu sînt picturile lor simple 
armonii de culori într-o armonie mai vastă ? 
Totul e încîntător, micuţ, gingaş. 

Dar nu mai vedem ? Nu mai înţelegem ? 
Te apropii de Suceviţa, cu făgăduiala 
diminutivului acestuia — cu adevărat 
fermecător — că vei intîlni un mic giuvaer ; dar 
întîlneşti ziefuri, ziduri de cetate. Treci pe 
sub o poaftă grea, şi într-o clipă ţi se revelează, 
odată cu seara către cer de pe peretele nordic 
al bisericii, puterea Movileştilor. Căci e 
putere aici. E voinţă domnească. E mîndrie 
şi sete de laudă, singura sete care a ştiut să 
proiecteze arta în istorie. Aşa e la Voroneţ, aşa 
e la Vatra Moldoviţei şi aşa e la Pulna. Iar 
dacă minunea aceasta de biserică a Humorului 
nu e zidită dccît de logofătul Teodor Bubuiog, 
cu.atît mai copleşitoare e impresia de putere : 
aşadar nu numai domnitorii erau însetaţi de 
măreţie, pe vremea aceea ! 

Ochiul nostru, stricat de gigantismul 
Apusului, reţine imaginea catedralelor. Dar 
ce rost are alăturarea catedralelor de bisericile 
noastre, cînd alta e măsura lăuntrică ? 
Catedralele sînt ale oraşelor, sînt zid lipit de 
zidul oraşelor.. Cînd, în secolul al XVIII-lea, în 
prea luminai ul secol al XVIII-lea, edilii 

oraşului Chartres se hotărîseră să dărîme 
catedrala, singura pricină care i-a împiedicat 
s-o facă era că dârîmăturile catedralei ar 
împiedica circulaţia. Dar bisericile Bucovinei 
n-aveau nevoie să covîrşească alte clădiri. Ele 
stăpîneau natura. 

Sînt în mijlocul naturii, şi totuşi nu sînt 
ale naturii. E destul să le priveşti ca să vezi că 
e vorba de artă. cultă. Nici o prejudecată fals 
semănătoristă nu te mai poate îndemna, de 
astă dată, să faci apel la sufletul ţărănesc. E 
creaţie conştientă, meşteşug, artă în sensul 
propriu, în sensul mare. Ne-am lăudat prea 
mult — şij mai ales, ne-au lăudat alţii — cu ce 
e ţărănesc în noi, ca să nu ne lăudăm odată 
cu neţărănescul nostru. Pictorul de aici 
împrumută el cîţeodată din credinţele populare 
o viziune răzleaţă, cum ar fi învoiala lui Adam 
cu diavolul, sau vămile văzduhului ; iar 
zugravul de la Voroneţ pune el pe zid, alături 
de Maica Domnului, un cioban de-al nostru, 
cu portul lui ; — dar nu cu sufletul ţărănesc 
s-a înfăptuit şi nu cu el se înţelege fapta 
aceasta de artă românească. Expresie de putere 
şi expresie de sensibilitate cultă, bisericile 
acestea dezvăluie o altă dimensiune a sufletului 
românesc. 

E, poate, dimensiunea noastră uitată. Şi 
cît de adînc am uitat-o ! Ne miniaturizăm 

monumentele, facem din adevăratele noastre 
catedrale bisericuţe răsărite ici şi colo în natură, 
iar cînd o curiozitate turistică ni le aruncă în 
faţă, singura noastră emoţie este : tandreţea. 

Ce fermecătoare ne par ! E păcat, numai, că 
.vîntul şi ploile au stricat aproape în întregime, 
în aceşti 400—500 de ani, picturile exterioare 
de pe peretele nordic. Dar ce putem noi face ? 
Natura le-a ridicat, natura să le apere. 

Şi te întorci în oraşul cu atîtea vitrine 
de cristal, îndărătul cărora stau cravate şi 
parfum uri. Te întorci în oraşul dezgustului 
modernist, unde sluţenia caselor noi nu e poleită 
decît de calitatea geamurilor mari, de cristal. 
Cîţiva metri pătraţi din geamurile aceste, cîteva 
sute de metri pătraţi ar salva picturile 
exterioare ale bisericuţelor noastre. Dar n-am 
mai avut cristal şi pentru ele. Şi vă gîndiţi, 
oare, în noiembrie, cînd bate vîntul, cu ploaia 
de miazănoapte, vă gîndiţi voi, aşa cum staţi 
îndărătul geamurilor voastre de cristal, Ia 
mesele voastre de bridge, vă gîndiţi că moare 
cîte un sfînt pe pereţii bisericuţelor din 
Bucovina ? Dacă ar exista un Savonarola al 
artei, ar arunca cu pietre în geamurile voastre 
de cristal ! 


In fiecare toamnă moare cîte un sfînt. 

VA 

Nu, nu q şţmplă jtiepăsare- şi nepricepere. Privim 
mînăstirile, şi nu mai înţelegem că acolo e 
duh al istoriei, sete de’ putere! Privim, şi nu 
creştem, nu îndrăznim. Iar sfinţii ne mor pe 
păreţi şi în suflete, pentru că nu îndrăznim. 

{„Vremea", septembrie' 1943) 


Notă : Paginile tle mai sus plivesc trecutul. în mo¬ 
mentul cînd erau scrise, se luau măsuri pentru protejarea 
minăstirilor din Bucovina. 



Pentru 

o altă istorie a gindirii 
româneşti 


în 


marginea învăţăturilor lui Neagoe Basarab 


Are cercetătorul filozofic dreptul să sc apropie 
de materialul românesc ? Istoricii literari nu 
şi-au sfîrşit migala : folcloriştii şi etnografii 
mai au de aruncat sonde în sufletul anonim 
românesc ; filologii se ceartă încă, iar istoricii 
nu conclud ; şi apoi sînt şi sociologii, magicienii 
aceştia moderni, care au pus stăpînire pe 
sufletul-organismelor colective şi nu se grăbesc 
să-i descătuşeze înţelesurile. Dar istoria 
filozofiei e şi ea. în definitiv, o metodă de 
cunoaştere. Iar din perspectiva ei e timpul să 
facem mărturisirea cu no-am săturat să 
„cunoaştem" cugetul şi gîndirca românească 
prin filozofia lui Conta, rudimentele de filozofie 
ale lui Titu Maiorcscu sau filozofia 
gînditorilor oficiali. E şi altceva de întreprins, 

Moţă. Paginile ce urmează reiau şi adincesc interpre¬ 
tarea lnmfăturilov, schiţată îă studiul din fruntea lucrării 
du fa',ă. HU* apar aici fără pa: tea polemică. 

■sau cel puţin de încercat, în această .privinţa. 
Dacă materialul românesc e încă plin de 
nesiguranţe, pentru că n-a putut fi pe deplin 
identificat, în ganga de material sud-estic în 
care se află, aceasta nu va sili pe istoricul 
gîndirii decît să fie mai prudent. Dar mai are 
cercetătorul filozofic drept să ocolească 
materialul românesc ? 

Dacă materialul acesta românesc se cere 
luminat din toate unghiurile, e timpul să 
recunoaştem, în el, partea care revine 
filozofiei. Poate că ne vom deprinde a învăţa 
mai bine filozofia Apusului -în clipa cînd vom sta 
în faţa sarcinii de a limpezi gîndirea 
românească. Oricum, e bine să ne gîndim de 
pe acum la această sarcină. Căci, deşi materialul 
românesc nu este încă prelucrat pentru 
filozofie şi nici cercetătorul filozofic nu e pe 
măsura greutăţilor pe care le ridică acest 
material, filozofia românească trebuie să-şi 
reţină dreptul ei de explorare. Fără acesta ea 
nu-şi va cunoaşte niciodată izvoarele şi va 
apărea ca o simplă reuşită individuală uneori, 
aşa cum e gîndirea unui Conta, sau ca o 
neputinţă colectivă, aşa cum hotăra, cu profeţia 
sa de duh al pustiului, Titu Maiorescu. 

Un text românesc : învăţăturile lui Neagoe 
Basarab către fiul său Teodosie ar putea 
ilustra cele de mai sus : îndatorirea de a începe 
să ne interesăm şi din perspectiva filozofiei 
de materialul românesc, chiar dacă, în faza 
de astăzi, greutăţile pe care le ridică acest 
material ne condamnă încercarea la diletantism. 

Nu cunosc o problemă de erudiţie, în 
eîmpul istoriei literare româneşti, mai 
cuceritoare decît cea a învăţăturilor lui Neagoe 
Basarab. Sînt ele cu adevărat ale lui Neagoe ori 
nu ? Aparţin ele secolului al XVI-lea sau sînt. 
scrise în secolul al XVII-lea, cum vroia D. Russo, 
care Ic atribuia unui - călugăr admirator 
al lui Neagoe ? Sînt ele o operă de compilaţie 
sau conţin şi părţi originale ? Exprimă 
sensibilitatea şi viaţa românească sau le 
ascund ? De la Bâlcescu, care folosea, în 1846, 
in Puterea armată şi arta militară la români, 
părţi dintr-un manuscris românesc al 
învăţăturilor, fără să ştie, pare-se, că fusese 
publicat cu trei ani înainte, şi pînâ astăzi, 
cînd profesorul Vasile Grecu publică în colecţia 
Academiei versiunea greacă a învăţăturilor 
găsită acum cîfeva decenii Ia Muntele Athos. 
cartea lui Neagoe e o problemă deschisă a 
istoriei literare româneşti. Argumentele 
istorice, psihologice, filologice, de critică 

internă şi externă, de erudiţie sau bun-sirpţ 
se încrucişează peste paginile textului, asupra 
căruia tot ce s-a stabilit cu oarecare precizie, 
şi, în orice caz, cu unanimitate, e că a fost 
scris în limba slavonă. Se aşteaptă, deci, o ediţie 
critică a textului slavon, ediţie ce e în curs de 
pregătire. în ciuda împotrivirii lui D. Russo, 
care s-a ocupat în diferite rînduri de 
învăţăturile lui ,,Pseudo-Neagoe -£ , fără a aduce 
însă pînă la sfîrşitul vieţii, scrupulos cum era, 
dovada amplă că lucrarea e a unui călugăr 
din veacul al XVII-lea, istoricii literari cred, 
cum spune prof. Vasile Grecu J , că e greu să 
conteşti autenticitatea operei, „negînd o 
tradiţie atît de categorică şi neîntreruptă 
Pentru o valorificare filozofici a 
învăţăturilor, paternitatea lor este poate 
secundară. Chiar şi diferenţa de un veac între 
data presupusă la care a scris-o Neagoe şi 
începutul secolului al XVII-lea, cînd ar fi scris-o 
călugărul, e mai puţin gravă de cum pare la 
prima vedere, oricît ar fi vorba de istorie a 
filozofiei. Materialul românesc nu are 
întotdeauna caracter de istoricitate şi nu se 
desfăşoară linear ; sau uneori nu se desfăşoară 
pur şi simplu, nu curge în timp. — Mai gravă 
însă e întîmplarea privitoare la lipsa de , 

1 Învăţături, versiunea grecească, col. Acad. Române, 
1942, p. 1G. 

originalitate a operei. Istoricii literari au 
determinat câteva din izvoarele lucrării, iar 
în această privinţă pornirea ostilă a lui D. Russo 
s-a dovedit fecundă. Concepute după 
Oglinzile domnitorilor din literatura bizantină, 
învăţăturile împrumută pasaje din Biblie, 
Viaţa sf. Constantin şi Elena, Varlaam şi iGasaf, 
Fiziologul şi — mai greu identificabile, dar şi 
mai compromiţătoare — părţi din Umilinţa lui 
Simion Monahul sau Omiliile lui Ioan 
Hrisostomul şi ale lui Efrem Şirul. Istoricii* 
atrag însă atenţia asupra sensului diferit pe 
care îl avea noţiunea de autor înainte vreme. 
Chiar Russo scrie, intr-unui din studiile în care 
denunţă împrumuturile lui Neagoe sau 
Pseudo-Neagoe, că „bizantinii, ca şi scriitorii 
occidentali de dată mai recentă (şi, printre ei, 
chiar Shakespeare), nu aveau noţiunea noastră 
de astăzi de proprietate literară..., şi astfel 
de împrumuturi (astăzi am zice plagiate) erau 
foarte obişnuite" 

Dar împrejurarea aceasta explică problema 
fără s-o uşureze. Ceea ce complică aici 
lucrurile. în cazul unei încercări de interpretare 
filozofică, e faptul că tocmai textele care 
reflectă viaţa spirituală sau concepţia morală 


1 Studii bizantino-romăne, Bucureşti, 1907, p. 50. 

a autorului sînt cele a, căror i&autenticitate a 
fost ca şi. dovedită. Susţinătorii originalităţii 
— în sensul epocii — a lui' Neagoe recurg 
1%-pasajele autobiografice sau la, cele privitoare 
la domnie şi organizarea,militară... Dar pasajele 
acestea sînt cele „mai'«efiluzofke“ ale lucrării. 
Cît despre locurile cş f trădează- un sens de 
experienţă spirituală şi al căror autor nu a 
fost identificat încă, nimic nu împiedică să se 
creadă că va fi identificat pe viitor. Ce mai., 
rămîne atunci din materialul asupra, căruia ne 
aplecăm, ? 

Dar, se va spune, Neagoe a „ales'*. Chiar 
dacă opera sa.e de compilaţie,, e&e semnificativă 
plin ce a ales autorul. într-o vreme în care 
simţul proprietăţii literare nu se exercita, e 
firesc să judeci un autor şi după cele ce 
preferă, nu numai după cele ce creează. 
Afinitatea ar putea fi te fel de definitorie ca 
gîndul propriu. 

Argumentul- acesta ne-ar'părea sărac, diacâ 
nu l-am putea întări cu unul într-adevăr 
istoric, în speţă unul de istoria filozofiei. Nu 
ştim ce este al lui Neagoe şi nu putem pretinde 
dccît eă învăţăturile ar fi reprezentative pentru 
sensibilitatea şi cugetarea românească de atunci; 
Dar avem o altă operă, aceasta originală, care 
să ne poată, garanta reprezenta-tivitatea : este 
lucrarea de tinereţe a lui Cantemir, Divanul, 

sctu gîl.cmva înţeleptului cu lumea, sciu giudeţul 
sufletului cu trupul. Acelaşi suflu de refuz 
al lumii, ca expresie a zădărniciei, aceeaşi 
sensibilitate ascetică, aceleaşi tînguiri de Vechi 
Testament şi, totuşi, aceeaşi împăcare finală 
cu omenescul şi chiar condiţia istorică domină 
într-o parte şi alta. Nimeni nu va putea 
contesta înrudirea de tonalitate şi chiar de 
material dintre cele două opere. Cel mult se 
va spune : cum poate garanta Opera lui 
Cantemir, apărută la 1693. pentru lucrarea 
lui Neagoo. de pe la 1520 ? Dar aceasta e 
curiozitatea, de care aminteam, a unei istorii 
a gândirii româneşti : 180 de ani pot să nu 
însemne aproape nimic pentru dezvoltarea ei. în 
timp ce istoria obişnuită are de consemnat 
frâmîntări. războaie, prefaceri şi progrese, 
istoria gândirii româneşti nu va putea fi 
niciodată făcută după tiparul obişnuit al istoriei, 
cu atît mai puţin după modelul unei istorii a 
gândirii apusene. Cantemir poate mărturisi 
pentru Neagoe Basarab ; Leibniz nu va 
mărturisi pentru Cusanus. 

E adevărat că de aici s-ar putea scoate o 
întîmpinare. Căci tocmai faptul că spiritul 
lucrării lui Cantemir e acelaşi cu cel al 
învăţăturilor lui Neagoe ar putea întări 
impresia unora că nici prima operă nu e 
originală şi că. în definitiv, amîndouă reflectă 

un tip de gîndire şi chiar modele străine, 
bizantino-slave. Nu era prea tînăr Cantemir 
t-înd îşi scria — şi nu în ţară — lucrarea ? Nu 
stătea prea mult sub înrîurirea profesorului 
său, Ieremia Cacavela ? Atunci ce mai e 
românesc în Divan şi cît e de românesc spre a 
garanta şi alte opere ? — Să amînăm 
cercetarea mai atentă a întrebărilor acestora. 
Deocamdată e de ajuns să spunem că dacă nici 
Cantemir, oriunde şi-ar fi scris lucrarea şi sub 
orice influenţă, nu dă măsura culturii 
româneşti — învălmăşită cu celelalte, dar 
românească —, atunci istoria acesteia nu mai 
are rost. E drept, Cantemir e, în felul său. 
un enciclopedist ; ca şi un Leibniz. S-ar putea 
defini gândirea germană dacă n-ar exista secole 
de-a rîndul, ca apariţie istorică sigură, decit 
Leibniz ? Totuşi, Cantemir va defini gîndirea 
românească, şi aceasta va avea să garanteze 
pentru Cantemir : istoria noastră se începe cu 
ciudăţenia că se face în cerc. Cine nu se dezvaţă 
de occidentalism. nu are acces la ea. 

Aceasta înseamnă că avem o garanţie 
provizorie pentru Neagoc. Mai mult nu se poate 
cere, înainte de a fi îndreptăţit cum trebuie 
o nouă metodă de cercetare în istoria gîndirii. 
Iar ceea ce e interesant e că metoda aceasta ne-o 
va impune tocmai natura specială a 
materialului românesc. Paradoxul e că nu 

poţi şti cum trebuie cercetate opere de speţa 
învăţăturilor, decît după ce le-ai cercetat. Săi 
încercăm deci o schiţă de interpretare filozofică 
a învăţăturilor. 

— Cînd reedita. în 1910. traducerea 
românească a învăţăturilor după ediţia din 1843, 
N. Iorga scria : ,,Cred câ am redat literaturii 
noastre o carte de citire populară, din care se 
pot scoate multe învăţăminte...'* 1 Iată — în ciuda 
autorităţii celui care scrie — ceva care nu 
merita să fie spus despre învăţături. O carte 
„de citire populară" sînt învăţăturile, ca şi 
Biblia sau o carte clasică, în înţelesul câ pot fi 
citite de oricine : dar nici paginile de viaţă 
duhovnicească, nici cele de artă militară sau 
comportare domnească nu fac din ea o carte 
cu adevărat populară. Cît despre învăţămintele 
pe care le mai poţi trage astăzi din ele — dacă 
învaţă cineva vreodată din cărţi —, ele sînt 
ridicole în utilitarismul lor, faţă de frumuseţea 
de gînd şi expresie a cărţii. Hotărît, N. Iorga 
-făcea un act cultural, iar acesta interesează, 
nu educaţia poporului. Mai sugestiv se exprimă 
Iorga mai tîrziu (în Istoria literaturii române 
— Introducere sintetică — Bucureşti, 1929, 
pp. 55—56), cînd vede în ele „un suflu 
războinic admirabil" şi le consideră ,.un produs 

1 învăţăturile lui Ncanoe către fiul său Teodori?. 

Vtlent, 1910, p. VIII. 

r] spiritului militar de la începutul veacului 
al 16-lea“. Dar caracterizarea e voit parţială. 
Cuprinzător, privind adică şi aspectul războinic 
sau domnesc, dar şi pe cel de viaţă spirituală, 
le caracterizează prof. N. Cartojan — chiar 
dacă se referă doar la una din învăţături —, 
spunînd că sîmburele doctrinei lui Neagoe 
e ideea monarhiei absolute, dar subordonată 
creştinismului. în general, prof. Cartojan 
le consideră „cel mai de seamă monument 
al cugetării şi simţirii româneşti în limbă slavă 41 , 
împreună cu cercetătorul bulgar Romansky, 
care vede aici cea mai bună lucrare a vremii 
în limba slavă *. 

Nu lipseşte şi o caracterizare filozofică, 
Pentru dl Marin Ştefănescu, „filozofia din 
învăţăturile lui Neagoe e o sinteză între 
Morala creştină şi Politica naţionalistă 44 . 

Ba cercetătorul adaugă că, analizată mai atent, 
opera ar fi ,,o unire între experienţă şi raţiune, 
determinism şi libertate, spirit şi materie, 
democraţie şi aristocraţie 44 2 . Să spunem în 
grabă că nu un asemenea tip generos de 
analiză filozofică ne interesează aici. Ne temem 

1 Istoria literaturii române vechi, voi. 1, Fund, Reg. 
1040, p. 12. Cercetările «lîut Cartojan siht cel mai preţios 
o.'Nilîor pentru un eventual istorie al gindirii româneşti, — 
Pentru Romansky, v. Mahnreden des walachischen Woy- 
uroden Neagoe Basarab an seinen Sohn Teodosio.% Leipzig 
PJWi. 

1 Filozofia românească, Bucureşti, 1922, p. 34. 

de la început cu nici „raţiune", nici „libertate" 
şi nici „spirit" n-au sens, în viziunea lui 
Neagoe. Cu atît mai puţin democraţie. 

,,Adu~ţi aminte adeseori de moartea 
ta şi nu vei greşi mult lui Dumnezeu." 
îndemnul acesta, care domină toată lucrarea, 
dă de la început caracterul gîndirii şi 
sensibilităţii filozofice a lui Neagoe. E gîndirea 
şi sensibilitatea Ecleziastului, -trecută prin 
filtrul unui anumit tip de creştinism. Aşa va 
fi şi în Divanul lui Cantemir ; aşa începe 
orice cuget românesc din vremea aceea. 

Toată problema e : cum se poate ieşi de aici 
către viaţă, sens istoric, împlinire proprie ? 
în opera lui Neagoe, sentimentul acela al 
sfîrşitului, pe care-1 întregeşte cel al 
zădărniciei%lurnii, o cu atît mai izbitor cu cit 
e voiba de educaţia unui viitor domn. Neagoe 
însă ştie că există o altă ierarhie debit cea 
a pământului şi-şi înştiinţează fiul : „Măcar 
Domn, măcar boier, măcar bogat, măcar 
sărac, toţi o cale voim să mergem la judecata 
lui Hristos" (p. 280). Şi atunci, despre propria 
sa putere lumească, el spune celui pe care 
trebuie să-l pregătească pentru cele ale 
lumii : ,,D#mnia mea se va risipi ca fumul..." 
(p. 269). 

Ce sentiment al zădărniciei poate 
susţine atîta desprindere de lucruri, chiar' 
şi la stăpînitori ? Fireşte, e în joc toată 
perspectiva aruncată de creştinism asupra 
lumilor : cea de aici nu e nimic faţă de cea 
de dincolo, pentru că există cea de dincolo. 
Dar, independent de certitudinile orbitoare 
de dincolo, deci. independent de sentimentul 
religios, o conştiinţă care proclamă zădărnicia 
lumii percepe direct nesiguranţele şi prăbuşirile 
acesteia. Totul se surpă, nimic nu se 
împlineşte pînă la capăt, ,,totul e stricat 41 , 
cum va zice mai tîrziu Cantemir. Şi, totuşi, 
cu aceste lucruri amăgitoare ale lumii, ,,ca 
praful înaintea văzul ui “, trebuie găsită o 
împăcare. Cum ? Pe ce registru ? Uneori 
problema apare limpede ca problemă — şi 
aşa va fi la Cantemir. Dar, alteori, ca la Neagoe, 
îţi dai seama că împăcarea s-a făcut pe 
nesimţite, şi conştiinţa aceea tragică îşi găseşte 
echilibru, sens de acţiune şi chiar seninătate, 
într-olume a nestatorniciei şi amăgirii. 

în istoria gîndirii occidentale, împăcarea 
sfîrşeşte prin a fi simplă : se face pe plan 
de cunoaştere 'şi pe plan de comportare 
etică. Şi pentru apusean lumea e-„trecătoare* î 
Şi pentru el — începînd cu lumea vechilor 
gînditori greci — totul e aparenţă, amăgire,'. 
nesiguranţă, la început. Dar, în faţa acestei 

lumi a părelniciei, cugetul se trezeşte la viaţ ă şi 
caută adevărul statornic, formele, ideile: 
Procesul se precizează treptat şi — orice 
s-ar spune de către unii istorici, care vor- să - 
deosebească prea categoric viziunea, antică de 
cea modernă — el este un proces linear : 
se desfăşoară pe:dimensiunea cunoaşterii. în- 
faţa nesiguranţei impresiilor şi .a. părerilor 
despre lume, cugetul vrea să cunoască., Singura 
deosebire între cugetul antic şit cel moderni 
va fi că, în. primul; spiritul nu se afirmă ca 
atare m faţa lumii. Dar, şi într-Oi parte şi în alta, 
nesiguranţa externă va fi depăşită prin 
cunoaştere. Nu numai prin cunoaştere, însă : 
şi prin comportare. în mijlocul lumii acesteia, 
undei totul se surpă, omul e totuşi sortit 
acţiunii, iar fapta sa vrea să reflecteze, ea şi- 
cunoştinţele sale, o ordine, cît de cît 
incoruptibilă. De astă dată nu va fi vorba de . 
adevăruri, ci de norme. Iar dacă anticul îşi. va 
căuta normele tot mai. mult prin. raport la 
„ceea ce este“ , în timp ce modernul şi le va 
căuta în lumea lui „ceea ce eşti" , lumea 
spiritului — şi unul şi altul, totuşi, vor descoperi 
ordinea morală ; ei vor avea astfel o mîntuire,': 
sau cel puţin, o împlinire, în etic. 

Ce se întîmplă în viziunea românească 
— Solidară desigur cu cea răsăriteană a lui 
Neagoe ? De la început, la el, ca şi la Cantemir, 

simţi că nu există problematica de cunoaştere. 
Faptul va fi din plin o trăsătură — şi nu «doar 
negativă — a spiritualităţii româneşti, «Orice 
demon al cunoaşterii, orice criză a «piritoadm, 
tot ce ţine de omul ,,faustic“ occidental 
lipseşte aici. Neagoe nu se gîndeşte «ci un 
moment să-şi îndemne fiul —: între atîtea 
îndemnuri pe care i le dă — «să se lumineze, să 
se chinuiască să afle. Mai degrabă îi aminteşte 
de vorba aceea tulburătoare, ..înţeleptia lumii 
acesteia este nebunie la Dumnezeu" (p. 15). 
Dacă există «posibilitate de împăcare cu lumea, 
ea nu se petrece pe planul conştiinţei 
cunoscătoare ; iar dacă «există o cale de 
desăvîrşire în duh —şi o vom găsi în învăţături 
— ea se desfăşoară pe alte trepte .decât cele ale 
înţelegerii şi minţii. Se desfăşoară pe cele ale 
inimii, fireşte. Dar, în timp ce la Augustin, 
de pildă, inima duce la cunoaştere, iar la Pascal 
duce de asemenea la adevăr, dincoace inima 
e mută. Nu vrea să ştie şi să se lumineze ; vrea 
să se odihnească, 

E numai creştinism aici ? Dar există 
tipuri de creştinism în care problematica de 
cunoaştere stă pe prim-plan ; există apoi 
tipul acesta augustinian, de pildă, care duce şi la 
eunoaştere. Şi apoi — tocmai pe linia lui 
idealist-augustiniană —, creştinismul a dus 
la descoperirea spiritului, la accentuarea linei 

lumi a subiectului faţă de obiectivismul antic ; 
în timp ce aici spiritul lipseşte. Deci, e vorba 
doar de un tip de creştinism ; şi, pînâ la urmă, 
s-ar putea să fie o simplă componentă 
creştină, în gîndirea românească. 

Absenţa unei problematici a cunoaşterii, 
de altfel, se întregeşte cu absenţa uneia etice. Ea 
nu e mai puţin semnificativă şi mai special 
creştină. Se vorbeşte adesea, şi pe drept cuvînf, 
de etică creştină. în viziunea aceasta 
românească, însă, etica nu e nici un moment 
măsura lucrurilor. Cînd un interpret spune : 

',,Etica lui Neagoe e cea a Bisericii 1 ' (Romansky, 
op.cit., p. 113), el nu lămureşte aproape nimic, 
în realitate, există un tip de creştinism dincolg 
de etică, după cum există unul fără cunoaştere ;. 
iar pe acesta l-a preferat sensibilitatea şi 
gîndirea românească. Poate că nu l-a preferat 
doar, ci l-a luat în stăpînire, i-a pus pecete 
românească. 

Iată, de pildă, ce se întîmplă pe plan de 
acţiune : în viziunea lui Neagoe, omul trebuie 
totuşi să acţioneze. Qricît ar vorbi de „slava 
cea deşartă a lumii" , Neagoe nu poate spune 
fiului său să părăsească lumea ; şi, chiar dacă 
l-ar îndemna la călugărie, el încă i-ar da 
sfatul să făptuiască. Dar din ce se naşte fapta ? 
Ce face cu putinţă activismul vieţii ? 

— într-un sens, unicitatea ei. Vană şi decăzută, 1 

viaţa aceasta e totuşi un prilej. Singurul 
prilej. „Că lacrimile noastre numai într-aceasta 
sirii de folos, pînă sîntem v ii, iar după 
moarte, noi nu putem nimic să lucrăm lui 
Dumnezeu. Că cei morţi nu cred, cei morţi nu 
mărturisesc, cei morţi nu lucrează, celor 
morţi nu se va descoperi nici o taină...“ 
(p.2lî4). Iată deci că viaţa noastră nu numai că 
poate, dar trebuie să fie lucrătoare. Oricît de 
nevrednici sîntem, noi căpătăm ceva, ni se 
descoperă şi nouă ceva. Dumnezeu e cel care o 
face, fireşte. „Bucură-mă, Doamne, şi pe 
mine, Neagoe, r#bul tău cel lenevos şi ticălos" 
(p. 229) ; bucură-mă, aşa, pasiv. Dar viaţa 
noastră e trîndavă doar pentru că nu facem de 
la noi destul. Să făptuim — în pocăinţă, 
smerenie, „cu frică şi cu tremur" —, şi atunci 
poate că Dumnezeu ne va bucura. Iar fapta 
aceasta nu e gest moral, etică — de biserică 
sau nu. Raporturile noastre cu lumea nu sînt 
de bunătate raţională ; ci de milă. Căci milă 
trebuie să arătăm celorlalte făpturi omeneşti, 
în timp ce sufletul omului „nu are altă nădejde 
în altceva să-l miluiască, fără numai la mila 
lui Dumnezeu" . Binele apusenilor are sens şi 
pentru lumea de aici ; n-a putut duce el la 
forme de morală ţinînd numai de raţiune şi 
sens utilitar ? Milă însă e fapta exilatului. Pe 
o altă linie, creştinismul găsea echilibrul cu 

lumea impunând lumii spiritul, conştiinţa 
morală, imperativul. Pe linia milei, va putea 
regăsi acţiunea^ dar nu actul moral, şi cu atît 
mai puţin spiritul, din care decurge acesta. 

Şi, totuşi, fapta izvor înd din milă nu e mai 
puţin însufleţită. Căci fără lucrare, prilejul 
acesta al vieţii e pierdut. ,.Celor morţi nu se va 
descoperi nici o taină.' 1 

Că de la integrarea aceasta în lume prin 
simplă milă Neagoe trece la consimţire a 
restului ; căci îndeamnă fiul nu numai să se 
roage şi să se pocăiască, ci şi să chibzuiască la 
cele ale lumii ; să miluiască pe cei săraci, dar 
mai întîi pe slugile sale ; să se poarte eum 
trebuie, lumeşte cum trebuie, cu aceştia şi 
boierii — totul nu e decît semnul unei împăcări 
cu lumea care nu ţine de tiparul obişnuit. 
Căci nu un sens moral, cu atît mai puţin unul 
teoretic, de cunoaştere, va da măsura acestei 
viziuni. Nu spiritul, ca factor de statornicie 
în faţa lumii nestatornice, va aduce echilibrul. 
Nu o filozofie a conştiinţei — cu un cuvînt 
de şcoală — e cea care echilibrează. Şi, totuşi, 
un echilibru spiritual se capătă şi aici. A spune : 
e un echilibru de tip creştin -— e prea puţin. 
Căci orice echilibru de tip creştin, răspunde 
undeva pe registrul filozofic.. Ce sens metafiaic 
are atitudinea aceasta românească ? Ce 
legitirrieăzâ împăcarea noastră cu lumea ? 

Aceasta e problema, centrală poate în 
istoria gindirii vechi româneşti. Aici e simplă 
problema. Textul lui Neagoe despre înţelesul 
de acţiune al vieţii sugerează un început de 
răspuns ; soluţia lui Cantemir din partea 
a IlI-a a Divanului va sugera poate un altul ; 
faptul că nu există filozofie a conştiinţei, în 
gîndirea românească, dar ar putea fi una a 
existenţei, e încă o sugestie. Dar nu putem face 
mai mult decît să punem problema. Poate 
doar s-o adîncim. 

Un loc din învăţături care ne-a izbit 
mai întîi cînd ne-a căzut sub ochi ne poate 
ajuta în acest efort de adîncire. Neagoe dă 
sfaturi fiului său. Să fii blînd şi nepizmăreţ, 
îi spune el ; rîsul şi glumele să nu intre în 
inimile noastre ; păzeşte-ţi ochii şi inima ; 
smereşte-te. Şi, după ce-1 îndeamnă pe 
Teodosie să scotocească toate acestea, adaugă : 

„însă nu le vei putea socoti, dacă nu 
vei face cu dreptate lucrurile lui Dumnezeu. 
Că, mai întîi de toate, este tăcerea, iar tăcerea 
face oprire, oprirea face umilinţă şi plîngere, 
iar plîngerea face frică, şi frica face smerenie,’ 
smerenia face socoteală de cele ce vor să fie, 
iar acea socoteală face dragoste, şi dragostea 
face sufletele să vorbească cu îngerii. Atunoea 
va pricepe omul că nu este departe de 
Dumnezeu 11 (p. 144). 

Wu e o adevărată scară către cer ? 

Să observăm, întîi, că puterea de sugestie 
a textului ţine şi de frumuseţea şi arhaismul 
expresiei lui. E destul să se compare fragmentul 
cu versiunea din traducerea, deosebit de 
merituoasă, în felul ci, dar mai modernă 
şi folosind altă punctuaţie, a prof. V. Grecu. 
Textul grec dă, în traducere : „Dar toate 
acestea ţi-e cu neputinţă să le prinzi cu 
mintea ta, dacă nu ţi-ai dobândit cu dreptate 
aceste virtuţi : mai întîi din toate tăcerea ; 
căci tăcerea naşte înfrînarea ; iar înfrînarea 
face suferinţă şi căinţă ; iar căinţa naşte 
frică ; frica face smerenie ; iar smerenia 
naşte prevedere ; prevederea însă naşte 
dragoste ; iar dragostea aduce sufletul să stea 
de vorbă cu îngerii. Atunci pricepe omul că 
nu este departe de Dumnezeu". — Textul nu se 
mai înalţă, curgător, ca dincolo ; aici au 
intervenit punctele cu virgule, care frîng 
elanul gândului ; „iar" rămine singur ca 
legătură şi nu mai alternează, într-o savantă 
muzicalitate, cu „şi" ; au intervenit cuvintele 
explicative ; în loc de „lucrurile lui 
Dumnezeu", avem : „aceste virtuţi", pe care 
traducătorul român le găsea, fireşte, în textul 
grec ; a intervenit „prevedere", concis şi 
exact, în loc de poeticul „socoteală de cele 
ce vor să fie“ ; şi a intervenit un „însă" de 

factură logică. Totul e precis — şi niţel rigid. 
E fără îndoială mai puţină poezie în textul 
modern. Şi — să nu ne ascundem — mai 
puţin prilej de cercetare filozofică. Căci e 
ceva iremediabil liric la începuturile oricărei 
reflexii filozofice. 

Să observăm apoi că factura textului 
indică o anumită tehnică de viaţă spirituală 
(nu e cumva un fragment dintr-un tratat 
ascetic ?), tehnică pe care o mai găsim în 
diferite locuri din opera lui Neagoe. „Inima 
cea împietrită face mînie, iar oprirea face 
linişte.” „Blîndeţea goneşte poftele, iar 
risul face dezlipire de la Dumnezeu" (p. 141). 
Să avem fi ica lui Dumnezeu, spune altă dată 
Neagoe. „Că din frica lui Dumnezeu se naşte 
postul, iară din post curăţia, iară din curăţie 
rugăciunea, iară rugăciunea naşte smerenia, 
smerenia naşte dragostea, iar dragostea toată 
legea şi proorocia razimă..." (p. 313). într-un 
rînd, chiar, e vorba de o tehnică strict 
monahală, pentru combaterea Satanei. 

Totul e să ai frica lui Dumnezeu, stă scris 
acolo ; căci frica face mila să coboare asupră-ne, 
„mila întăreşte pe om, şi întărirea lui 
Dumnezeu este rădăcina bucuriei, şi din 
rădăcina bucuriei se naşte postul, postul 
naşte ruga, ruga naşte smerenia, smerenia 
naşte curăţie, curăţia naşte milostenie, iar 

milostenia va sfărîma şi va zdrobi capul 
Satanei" (p. 173). E greu să crezi că o 
asemenea tehnică de viaţă spirituală s-a 
născut altundeva decît intr-o chilie. 

Toate loeurile acestea — inferioare, 
fireşte, ca frumuseţe şi adîncime, primului 
fragment — vin să arate că el face parte 
dimtr-o familie de practici sau tehnici, mai 
puţin mistice ori filozofice, cit ascetice. Lucrul 
trebuie deschis recunoscut. De altfel, 
fragmentul prim, care închide în el atita 
frumuseţe de gînd, e precedat, în Învăţături, 
de un pasaj care începe : „Cînd şezi în 
chilie..." ; iar, la capătul lui, după ce Neagoe 
scade nivelul de gîndire al capitolului, 
trecînd la sfatul de a te feri de îmbuibare şi 
băutură, el exclamă : „Hai dar fraţilor să 
fugim de lume" (p. 147). Toate acestea făceau 
desigur pe Russo să considere că e vorba dc 
opera unui călugăr, nu a unui domnitor ; 
iar, la un moment dat, pentru a dovedi că 
învăţăturile nu sînt ale lui Neagoe, el citează 
între altele tocmai fragmentul nostru, ,,că 
mai întîi de toate este tăcerea..." L E adevărat 
că el nu preciza dacă fragmentul acesta e 
original sau dacă nu face cumva parte din 
vreo lucrare de speţa Umilinţei lui Simion 
Monahul. Nici altcineva, după cîte ştim, n-a 
contestat pînă acum originalitatea fragmentului 

1 Russo, Studii şi critixx, Bucureşti, 1910, p. 26. 

nostru. Şi, cu toate acestea, e aproape imposibil 
de crezut că fragmentul e original — chiar 
sub pana unui călugăr, cu atît mai puţin 
în scrisul lui Neagoe. 

S-ar putea spune iarăşi : de ce n-ar 
figura îndemnuri ascetice în învăţături, de 
vreme ce le vom găsi mai tîrziu în Divanul lui 
Cantemir, care n-avea totuşi să se 
călugărească ? Şi, apoi, pe vremea aceea, 
între călugărie şi lume distanţele erau mult 
mai mici. De altfel, Neagoe însuşi avea să 
stea, pare-se, cîtva timp în marginea vieţii 
călugăreşti, iar unchiul său, Barbul, ban de 
Craiova — atît de influent, după unii, în 
timpul domniei sale —, a întemeiat mînăstirea 
Bistriţa, unde a şi devenit călugăr în 1520, 
adică în jurul dacei presupuse la care şi-ar 
fi scris Neagoe învăţăturile. Pe deasupra, în 
lucrare însăşi se găseşte un întreg capitol, 
„Cuvînt de învăţătură către două slugi 
credincioase carele se lepădară de lume şi se 
deteră vieţii călugăreşti". Şi nu se călugăreşte 
mai tîrziu, după moartea lui, propria lui 
soţie, Despina ? 

Totuşi, vom porni de la convingerea că 
fragmentul de mai sus nu este al autorului 
nostru, Neagoe sau călugăr. Ni se pare că, 
dacă l-ar fi gîndit autorul învăţăturilor 
însuşi, l-ar fi pregătit, l-ar fi dezvoltat şi, 

în orice caz, i-ar.fi pipăit mai bine frumuseţile. 
„Să nu gîndeşti că eu grăiesc acestea din 
capul meu“, spune Neagoe însuşi către 
Teodosic, într-un rînd. Nu, nu le-a gîndit din 
capul lui. Dar fragmentul acesta no îngăduie 
să adîncim gîndul şi simţirea românească, 
dintr-un veac, din două veacuri sau de 
peste veac. E tot ce-i cerem. 1 

„Că mai întii de Loate este tăcerea®, 
spun Învăţăturile. Tăcerea noastră sau tăcerea 
lumii ? Fireşte, e o tehnică de viaţă în duh ; 
e un exerciţiu spiritual ; deci, e tăcerea 
noastră, ca fiinţe care ne putem pierde, amăgi, 
înstrăina prin cuvînt. Dar şi peste lucruri 
trebuie să se aştearnă tăcerea. Noi nu putem 
tăcea spre a asculta zvonurile lumii. Trebuie 
să fii surd lumii, ca muţenia ta să fie lăuntrică. 
Altminteri, lumea ar vorbi în noi ; ne-am 
pierde iarăşi. Deci, tăcem, odată cu ea. 

Dar tăcerea noastră face oprire. Oprire a 
cui ? Iarăşi a noastră, deopotrivă cu a lumii. 
Valul acesta de care sîntem purtaţi trebuie 
stăvilit ; lumea aceasta a amăgirii trebuie 
oprită în curgerea ei. Dacă vrem să trecem 
mai departe, trebuie să înfrînăm ce c lume 
în noi. Deci, ne oprim odată cu ea, ne desfiinţăm 

‘ în revista „Adsum" (august 1940), am mai încercat 
un comentariu pe acest fragment. 

odată cu ea. Căci tăcerea noastră respinge, 
suspendată, desfiinţează totul. 

! „Voi închide acum ochii, îmi voi astupa 
urechile, voi îndepărta toate simţurile, voi 
şterge de asemenea din minte toate plăsmuirile 
celor trupeşti..." Este aşa nepotrivit, în 
punctul acesta, citatul din Meditaţiile lui 
Descartes ? Şi îndoiala metodică a lui 
Descartes înseamnă tăcere, lăuntrică şi 
externă. Şi ca duce la oprire, a noastră şi a 
lumii. Tehnica filozofiei, la fel cu cea ascetică, 
începe şi ea printr-un act de suspendare a 
lumii, printr-o reducţie. Iar reducţia 
fenomenologică de azi, prin acea universală 
punere în paranteză a lucrurilor, arc parcă 
ceva din caracterul primelor două trepte ale 
experienţei spirituale din învăţăturile lui 
Neagoe. 

Şi abia acum, la cea de a treia treaptă, 
iese mai limpede decît oricînd la iveală 
toată deosebirea între tehnica filozofică 
apuseană şi cea de viaţă spirituală de aici. 
Descartes şi Husserl opresc şi ei valul lumii ; 
dar pentru a îngădui spiritului să se reverse 
peste lume. La ei, în clipa cînd totul e 
oprit, se iveşte spiritul. în punctul acesta 
devine deci posibilă cunoaşterea, certitudinea, 
o anumită filozofie a conştiinţei. Ce se 
capătă însă pe treapta a treia a fragmentului 

din învăţături ? Umilinţă şi plîngere ! în 
tăcerea lumii nu-şi face apariţia spiritul. 
Conştiinţa nu ia direcţia luminii proprii. 

Se adînceşte şi mai mult în întunericul 
nefiinţei pe care a invocat-o. 

Sînt aici, dar abia începînd de aici, două 
itinerarii spirituale deosebite. De o parte 
spirit, conştiiinţă de sine, cunoaştere, act 
moral — de alta, dramă de conştiinţă. Că 
numai primul itinerar e filozofic ? într-un 
sens de şcoală, poate. Dar treapta următoare 
din itinerariul al doilea aduce, de ia umilinţă 
şi plîngere, frica — de pierdere, de părăsire,' 
de moarte ? —, iar frica unei conştiinţe care 
s-a izolat de lume, spre a nu se mai regăsi, 
e tema principală a filozofiei existenţiale 
de astăzi. (Şi apoi e faptul acesta extraordinar 
sub raportul cunoaşterii psihologice : frica e 
precedată de plîngere ; întîi e expresia 
emoţiei şi pe urmă se naşte emoţia — aproape 
ca în teoria Lange-James. O tehnică atît de 
rafinată nu putea fi întâmplătoare.) 

Se pierde sensibilitatea filozofică în 
sensibilitate religioasă, odată cu smerenia ? 
Dar trecerea de la frică la smerenie e o 
adevărată etapă de cunoaştere existenţială. 
Conştiinţa trăitoare, dominată de spaime, 
presimte pe Celălalt ; iese din strînsoarea 
nefiinţei prin faptul însuşi al fricii. Smerenia 

e conştiinţa unui raport la altceva decît ea. 

Iar dacă smerenia „dă socoteală de cele ce vor 
să fîe“, e tocmai fiindcă vesteşte conştiinţei 
un echilibru în altceva, o ieşire din 
singurătate, capătul de drum al unei inimi 
neliniştite. 

Odihnită acum, inima e în stare de 
dragoste. Ea iubeşte pe Creator şi nu va 
refuza dragostea ei creaturii. Şi încă odată, 
pe această treaptă, ispita filozofică va ieşi în 
calea itinerariului nostru spiritual. Căci o 
conştiinţă încinsă de dragoste e şi conştiinţa 
augustiniană sau pascaliană. Şi nu pregăteşte 
dragostea pentru cunoaştere şi înţelegere ? 

Nu există o „funcţiune epistemologică a 
iubirii" ? De aceea am putea reveni, ca de 
pe o treaptă superioară, la un înţeles filozofic 
al lumii. Cine ştie dacă pe celălalt itinerar 
spiritul nu-şi începe prea devreme cariera 
şi nu rămîne închis în lumea lui, in tristul 
său idealism ! Poate că se deschide aici o 
altă cale pentru filozofare..: 

Dar învăţăturile lui Neagoe nu fac 
filozofie. Erau, pînă aici, în marginea ei tot 
timpul ; puteau oricînd începe dialogul 
filozofic cu lumea. Ele preferă însă dialogul 
cu îngerii. 

Undeva, în vecinătatea acestora, au 
presimţit pe Dumnezeu. 

Prin urmare : există momente filozofice, 
prilejuri filozofice, care să îndreptăţească 
o istorie a gîndirii româneşti pornind din 
secolul al XVI-lea. Rezultatele unei confruntări 
cu filozofia obişnuită sînt însă : 

Nu există în gîndirea românească 
a timpului problematică de cunoaştere ; 

Nu există problematică morală ; 

Nu se pune problema spiritului ca atare. 

Şi, totuşi, conştiinţa trăitoare, analizată 
aici, e activă şi sfîrşeşte prin a-şi găsi un 
echilibru. Cum ? — E poate prima dintre 
problemele unei istorii a gîndirii româneşti. 

Dar întrebarea prealabilă este : sînt 
rezultatele de mai sus româneşti pentru că 
privesc pe Neagoe ? Sau aparţin lui Neagoe 
pentru că sînt româneşti ? Iată cercul. Şi, dacă 
nu vom găsi mijlocul de a cerceta o istorie în 
cerc, istoria gîndirii româneşti va fi, ca şi pînă 
acum, aproape o glumă. 


{„Saeculum“, 1943) 



Cum gîndeşte poporul român 


Avem noi, românii, un proverb curios : „Unde 
e multă minte, e şi prostie multă.“ Să fie 
românul atît de înţelept încît se teme de şi 
prea multă înţelepciune ? In orice caz, ceea ce 
izbeşte, la el — o vedem bine — e măsura. 

Nu numai în viaţa sa interioară, dar peste tot : 
în cc face şi ce se face în jurul său. Culorile 
artei noastre populare sînt „stinse", spunea 
sugestiv un critic ; spaţiul nostru interior e 
plin de echilibru ; elanul nostru nu e niciodată 
excesiv ; iar pînă şi despre peisajul nostru, 
despre peisajul acesta exterior, cu munţii 
noştri, un Alecu Russo putea scrie rîndurilo 
acestea tulburătoare, deosebindu-i cu gîndul 
de măreţia Alpilor : „în faţa munţilor noştri, 
sufletul se lasă dus de visare ca într-o elegie 
fără sfîrşit, parc-ai vedea măriri căzute ori 
suflete rănite de atingerea lumii ..(Opere 
complete, Cugetarea, p. 185). 

Avem o măsură — dar umbrită parcă de 
atingerea cu lumea. Poate că măsura e tocmai 
rana aceasta, tristeţea aceasta de care vorbeşte 
Russo. Şi cită deosebire între măsura noastră, 
niţel tînguitoare şi biblică, măsură care-şi 
cunoaşte limitele, şi cealaltă, mediteraneană, 
raţională, lucidă — suficientă. E aproape o 
glumă să invoci, aici, latinitatea noastră. 
Măsură, dreptate, lege, nu sînt nici gîndite, 
nici resimţite raţional şi juridic, cum 
înţelegem că au fost — dacă aşa au fost — la 
Roma. Măsura noastră e mai puţin pusă, decît 
impusă. E mai angajată în absolut decît cea 
din Apus şi nu cade niciodată în suficienţă. De 
aceea e şi mai statornică decît ea. Căci, în timp 
ce măsura de tip raţional poate deveni lipsă 
de măsură, prin abuz de raţionalitate ; în 
timp ce bunul-simţ apusean poate duce, şi a şi 
dus, la exces — măsura noastră şi bunul 
nostru simţ par nestricate. 

Dacă ar fi un sîmbure raţional în „măsura" 
noastră, am înţelege, cît de cît, raţionalitatea. 
O înţelege sufletul românesc ? Credinţele 
noastre populare au închipuit o legendă plină 
de tîlc în această privinţă. E legenda celui de-al 
doilea păcat al lui Adam (Tudor Pamfilie, 
Povestea lumii de demult după credinţele 
poporului român, Bucureşti, 1913, p. 95). 

După ce i-a gonit din rai, spune legenda, lui 

Dumnezeu i s-a făcut milă de Adam şi Eva; 
văzîndu-i cît se chinuie. Le-a dat meşteşugul 
de a face pămîntul roditor, dar le-a poruncit 
să nu are mai mult decît o brazdă. Roadele 
culese de pe acea brazdă le ajungeau. Dar, 
într-o zi, pe cînd Eva era însărcinată cu Cain,’ 
vine diavolul la ei şi-i întreabă : Voi mai 

aveţi grîu ? — Doar pentru cîteva săptămîni. 
— De ce nu araţi mai mult, căci o să aveţi 
copii ?...“ Iar Eva găseşte sfatul chibzuit, 
raţional (nu e semnificativ că întîi femeia e 
„raţională" ?). Convinge pe Adam să facă 
cum e mai bine, iar, în clipa cînd lanul e 
mare şi făgăduitor, se arată Dumnezeu, 
pustieşte lanul şi spune lui Adam : „Tu, omule 
nesăţios... De azi înainte poţi ara cît îţi place, 
şi eu îţi voi da iarăşi cît îmi va plăcea mie." 

Este greu să vezi numai condamnarea 
lăcomiei în legenda aceasta. E vorba şi de 
condamnarea calculului, a chibzuielii, a 
dreptei rînduicli omeneşti. Există o etică a 
muncii şi a productivităţii, care lipseşte aici. 
Munca e, pentru apusean, de pildă, sfinţită 
de rezultate. Iar americanul — apuseanul la 
limită — a dus etica aceasta pînă la absurd. 

Am putea deci să ne întrebăm — în lumina 
acestei concepţii, unde arbitrarul divin, iar 
nu raţionalitatea umană e hotărîtoare — dacă 
modernismul şi industrializarea (sau pur şi 

simplu „agricultura intensivă'*) vor fi vreodată 
acasă la noi. Dar acestea nu sînt decît 
consecinţe, pentru uzul legiuitorilor români, 
ale unei trăsături care ne interesează în ea 
însăşi : întemeierea valorii româneşti de 
măsură (poate şi de dreptate, lege) pe altă 
dimensiune decît a raţionalităţii. 

Căci raţionalitatea nu ne-a tulburat 
niciodată în chip deosebit. Nu întîlneşti nici 
o tendinţă, pe linia aceasta a fondului nostru 
popular, de a înălţa omul, în sensul bun şi 
prost ; de a-1 face cuget înţelegător în faţa 
firii şi pînă la urmă minte îngîmfată. Noi nici 
nu stăpînim lumea şi nici n-o schimbăm. 
Dumnezeu o face, sau se face ea însăşi. 
Stăpînirea ştiinţifică a naturii, în sensul 
apusean, e o ciudăţenie şi un act de trufie. 

De unde simţămîntul acesta de proprietate ? 
„Lumea asta nu-i a mea, cealaltă nici aşa." 
Cine poate mai mult să încerce. Românul 
nici nu-şi mai pierde vremea să încerce. 

în faţa marilor întrebări am spus şi 
spunem încă adesea : „o fi". S-ar putea face 
o întreagă filozofie a lui „o fi", ca o concepţie 
românească despre lume K „O fi" aceasta 

1 Intr-o conferinţă din 1942, dl. Mircea Vulcănescu a 
descris pe acest „o fi“ vorbind despre „Dimensiunea ro¬ 
mânească a existenţei". Conferinţa a fost publicată In 
..Izvoare de filozofie", 1943. 

nu are sens disjunctiv sau nu duce la o 
judecată disjunctivă : am să văd eu dacă 
este ori nu... El nu obligă la cercetare şi nu 
face grupări în materialul întrebării : e sau 
aşa sau aşa. Nedumerirea e a cugetului, dar nu 
a sa e întrebarea şi, în orice caz, nu el dă 
răspunsul. Nedumerire este, dar lucrul 
se arată singur, dacă e să se arate. „Aşa o 
fi ? Te pomeneşti că este." Te pomeneşti, 
aşa, de la lucru înspre tine. De aici toate acele 
„înţelesuri* care sînt mai mult ale lucrului 
decît ale minţii. De aici, de pildă, noimă. 

„Au şi astea o noimă.“ în elină, vo V* avea 
sens de cunoştinţă, de cunoştinţă în definitiv 
sigură ; în limba noastră, însă, noimă a 
devenit calificativul lucrului pe jumătate 
înţeles. E o degradare, dar şi o deplasare 
de la cuget spre lucruri. Iar la fel cu noimă 
exprimă jumătăţi de înţelesuri : rost şi tîlc. 
„Rostul* este încă mai apropiat de un înţeles 
deplin, pentru că pare legat de rînduieli 
omeneşti ; dar „tîlcul“ e din plin expresie a 
jumătăţii de înţeles. Şi tocmai acestea ni se 
pare că este categoria ţ,agnosticismului 
înţelegător*, de care vorbea, ca de o categorie 
a gîndirii ţăranului român, Vasile Băncilă, 
într-unul din studiile sale atît de pătrunzătoare. 
Cugetul e neştiutor; dar parcă înţelege. 

în faţa marilor întrebări, înţelege şi nu 
înţelege. 

Deplasarea aceasta a înţelesului către 
lucru — ca fiind înţeles nu despre, nici al 
lucrului, ci în lucru, dincolo de cugetul 
înţelegător, parcă — ţine de ceva mai adînc : 
de pierderea gîndirii în fire. înţelesurile 
cresc din fire pentru că gîndirea este fire. 

E funcţie la fel de firească, într-un sens, 
la fel de tainică, într-altul, ca tot ce e funcţie 
în natură. Omul nu poate să nu gîndeaseă, 
dar nici nu poate să-şi prăpădească 
firea gîndind. Căci gîndul nu e făcut să se 
încumete şi semeţească. De aceea, prea multă 
minte aduce şi multă prostie, sminteală. 
Esenţialul e să nu pierzi măsura. Nu tu eşti 
măsura lumii, cum voia grecul acela ; ci 
lumea îţi e măsură ţie. 


Ce se poate face cu acest ;,a gîndi“ 
românesc plin de măsură ? Experienţă de 
înţelepciune — poate ; dar experienţă de 
filozofie ? 

A gîndi e, în general, tocmai dimpotrivă : 
a te dezinteresa, a te înstrăina. Sau poate fi 
şi asta ; a fost şi asta — iar atunci s-a 
întîmplat filozofia. Cînd se vorbeşte de 

„filozofia poporului român“ prin raport ia 
înţelepciunea ţărănească, se face o amabilă 
deviere de sens. Dar fără îndoială că e vorba 
şi aici de o anumită sensibilitate filozofică, 
întrebarea e : fără a fi sensibilitatea aceasta 
o filozofie* poate fi obţinută o filozofie în 
prelungirea ei ? Şi are sorţi să fie o filozofie 
mare ? 

Filozofia obişnuită s-a născut, ea apariţie 
istorică, în prelungirea unei sensibilităţi de 
alt tip. Naşterea ei se datorează unui „a gîndi“ 
ca act nefiresc. Nu faptul de a fi, ci conştiinţa 
de a fi făcut posibilă filozofia ca atare. Iar 
conştiinţa de a fi se aşază în faţa lumii. Omul 
apare drept singura fiinţă ce poate fi străină de 
lume ; care o priveşte, pe aceasta, de la distanţa 
pe care o dă spiritul. Conştient de acest lueru, 
el nu e numai străin de lume, dar poate fi şi, 
în chip absurd, împotriva ei. în orice caz, 
e limpede : acum mintea şi lucrul sînt două. 
Iar mintea nu caută în lucruri un tilc ; d un 
sens. Tîlcul este mai ales al lucrului şi este 
în lucru ; pe cînd sensul e despre el. Nu e 
cu necesitate al spiritului, în înţelesul că ar 
rămîne construcţie şi simplă punere ; dar e 
despre ceva. Intr-un cuvînt: sensibilitatea 
din care s-a născut filozofia e a unei rupturi; 
nu a unei continuităţi. Spiritul nu se pierde 
în lume şi n-o prelungeşte pur şi simplu. Dă 

socoteală de ea. Dă socoteală de sine prin 
raport la ea. 

Aşa se face că, pe plan teoretic şi 
practic, filozofia are trăsături precise. De 
pildă, teoretic, orice filozofie de tip clasic 
porneşte de la un „principiu" : material 
(apă, elemente, etc.) sau logic metafizic : 
eogito, substanţă, predicatul e închis în 
subiect (Leibniz), „eu egal cu" (Fichte) etc. 
într-un sens, orice filozofie pleacă de la 
simplu — care nu e neapărat „parte" — în 
sus. Orice filozofie e şi o refacere, nu numai 
o luare de act asupra lumii. De aceea, 
filozofia lui „o fi", sau a lui „au şi lucrurile 
o noimă", nu e în ultimă instanţă o 
filozofie. Trebuie o consecvenţă, o ducere 
pînă la limită, un act de rebeliune spre a 
obţine filozofia. .,0 fi" nu se răzvrăteşte. 

De aceea, practic, orice filozofic e 
un exces. Grecii nu s-au sfiit să meargă 
pînă la capăt, pînă la exces. Idealismul 
german a făcut la fel. Iar acestea sînt cele 
două mari filozofii ale istoriei. Cînd vrea 
să fie filozofie a bunului-simţ, tomismul, 
de pildă, dovedeşte de ce nu poate da o 
adevărată filozofie. Grecii n-au avut chiar 
atît de mult „bun-simţ" cum se spune 
uneori, n-au avut chiar atîta măsură cînd 
au susţinut, printr-o splendidă consecvenţă, 

că „totul curge" sau „totul e nemişcat" ; 
că lumea e Unu şi ceea ce se vede nu este. 

Cine gîndeşte lumea o gîndeşte chiar 
împotriva ei ; chiar dacă ea nu-i dă dreptate 
Dar, în viziunea românească descrisă 
mai sus omul nu gîndeşte lumea, ci lumea 
gîndeşte în om. Omul nu e subiect, ci 
parte. Spiritul nu se aşază în faţa lumii ; 
căci lumea nu se vrea văzută, nici înţeleasă, 
ci doar împlinită. Există în viziunea aceasta 
românească o dulce continuitate între 
fire şi spirit. Există la noi o curioasă şi 
uneori nefilozofică sete de armonie. Doar 
sub inspiraţie creştină armonia se rupe. 

Şi e paradoxal : doar sub inspiraţie creştină 
se întîmplă, în trecutul nostru, cîte o 
ruptură între om şi lume puţind duce la 
filozofie. Aşa e în Divanul lui Cantemir sau 
Giudeţul sufletului cu trupul, unde 
înţeleptul, reprezentînd cugetul, intră în 
„gîlceavă" cu lumea, spre a se împăca în 
cele din urmă, cum face în definitiv şi 
filozofia după răzvrătirea ei iniţială. 

Dar şi aici, poate, împăcarea e mai mult 
de tip românesc, adică prin armonie, decît 
de tip obişnuit filozofic ; căd, după 
Cantemir, omul trebuie să se împace cu 
lumea ca să nu fie „dihonie". Atît de mult 
ne temem de dihonia filozofică, îneît. 

chiar cînd o întîlnim sub aripa creştinismului, 
tot fugim de ea. Dar nu fugim şi de 
filozofie ? 


Aceasta e întrebarea : e posibilă 
filozofia în această viziune românească ? 

Dă spiritul o filozofie, de vreme ce nu 
e decît în prelungirea firii ? Că în viziunea 
aceasta ţărănească nu se ajunge decît Ia 
înţelepciune, nu şi la filozofie, e limpede. 

Dar poate că aceasta ţine mai mult de faptul că 
e vorba de o viziune ţărănească, decît de 
calitatea sensibilităţii filozofice în chestiune. 
Problema este : pe registrul cult se poate 
obţine o filozofie ? 

Răspunsul e surprinzător faţă de tot ce 
precedă : da, se obţine totuşi o filozofie. 

In speţă, s-a şi obţinut : e filozofia aceasta 
cultă românească, cîtă este şi aşa cum este. 
înaintăm aici o afirmaţie care are pretenţia 
de a unifica, interpretîndu-le, principalele 
..filozofii 14 româneşti. Toate — cu excepţia 
gîndirii lui Nae Ionescu, poate — fac corp 
cu aşa-zisa filozofie populară. întreaga noastră 
filozofie cultă este în consonanţă cu 
ţărănescul. Nu în prelungire direcţii, fireşte, 
dar în consonanţă. (Şi desigur că ne gîndim 

la cele cîteva filozofii închegate, nu la 
încercările făcute cu două-trei idei luate 
din străinătate, încercări care de la început 
nu pot fi ,,româneşti”.) Oricît de disparate 
ar fi aceste filozofii valabile, fie că e vorba 
de doctrina lui Conta, de pildă, sau de 
cea a lui Blaga, pretindem să arătăm că ele 
sînt în consonanţă cu orientarea adîncă a 
culturii noastre populare. 

Ce ni se părea caracteristic în această 
orientare ? Continuitatea dulce dintre fire şi 
spirit ; prelungirea firii în spirit; angajarea 
spiritului în zonele întunecoase, neştiute, 
hrănitoare, niciodată răzvrătite, ale firii. 
Sensibilitatea filozofică pe care se susţine 
această viziune e una de armonie, de acord 
fundamental. Undeva în adîncuri lumina 
şi întunericul se întîlnesc. Iar lumina creşte 
din adîncuri, conştiinţa şi cugetul se 
desprind din întunecimi — fără ruptură. 

De la străfulgerările filozofice ale lui Hasdeu, 
aşa gîndeşte filozofia noastră cultă ; de la 
Hasdeu, peste Conta, Xenopol, Pârvan şi 
Motru, pînă la Blaga. 

Iată, de pildă, cazul — introductiv 
numai — al lui Hasdeu. Un gînditor romantic 
ca el nu putea să nu iubească „începuturile”, 
forţele obscure şi originare. Filozofia 
hasdeiană a istoriei, singura mai închegată, 

tocmai pe această idee a creşterii, aproape 
evoluţionistă la el, se întemeiază. „Romantic 
în filozofia istoriei, pe care o înţelege ca 
o eternă creştere, o nesfîrşită desfăşurare — 
Hasdeu împrumută totuşi... o anumită 
concepţie pozitivistă, socotind această 
continuă desfăşurare ca o evoluţie", scrie 
Mircea Eliade, în remarcabila sa introducem 
la ediţia din Hasdeu. (Fund. Reg., 1937, 
p. LXX VII). în perspectiva aceasta de 
creştere spre forme umane, pozitivismul, 
şi chiar un anumit materialism, nu vor 
speria pe Hasdeu, cum nu vor îngrijora 
nici pe ceilalţi gînditori români. Istoria 
este, în definitiv, termenul superior în 
clasificarea ştiinţelor, va spune Hasdeu, 
deci nu se poate porni decît de jos, de la 
ştiinţa lucrurilor şi a firii. Iar în momentul 
eînd concepe nevoia unei filozofii care să 
prezideze concepţia sa asupra istoriei, 
ginditorul admite o forţă tainică şi aderă 
la filozofia lui Spencer, care are meritul că 
împacă „cunnoscutulu cu necunnoscutulu 
recunnoscibilir (Istoria critică a Romăniîoru, 
Bucureşti, 1875, voi. II, prefaţă, p. II). 
Aproape ca agnosticismul înţelegător al 
ţăranului român ! 

Dar abia cu Conta începe filozofia 
sistematică, şi cu el se precizează şi natura 

orientării descrise mai sus. Se va spune : 
Conta e materialist, şi încă un materialist 
de tip comun ; cum poate fi orientarea sa 
concludentă pentru cea a gîndirii culte 
româneşti ? Dar tocmai aceasta ne pare 
semnificativ, că, pe o anumită linie, 
materialismul nu repugnă gîndirii româneşti, 
Oricît am protesta, în numele unei orientări 
spiritualiste de care ne socotim caracterizaţi, 
e un fapt : materialismul lui Conta nu 
distonează cu gîndirea românească. Şi 
motivul apare abia acum lămurit : pentru 
că materialismul aduce şi el, într-un fel 
ori altul, prelungirea naturii în spirit, iar 
tocmai această trăsătură convenea sensibilităţii 
noastre filozofice. Afirmaţia lui Conta că, 
de pildă, „vieaţa este evoluţiunea ondoliformă 
a materiei" (Teoria ondulaţiei universale, 
ed. Minar, p. 246) e străină, cu materialismul 
ei, doar la prima vedere, de modurile 
româneşti. Intr-un sens, secolul al XlX-lea 
era mai acasă la noi ăcctt în alic părţi. 
Problema romanităţii s-a pus şi chiar 
în legătură cu Conta. Că nu e filozofie 
românească materialismul său ? Dar, spunea 
un interpret român (Dan Bădăreu, în Un 
systene materialiste meiaphysique au 
XLK-eme siecle , Paris 1924, p. 289), românul 
e religios cu calmul şi lipsa de fanatism 

cu care Conta e ateu, fiind în acelaşi timp 
sceptic şi prea puţin optimist. — Dar, alături 
de această integrare, mai mult stilistică, 
în românism, credem că putem aduce pe 
cea de fond. Şi nu vom merge pînă la a 
spune că ondulaţia lui Conta e semnificativă 
în lumina mioriticului lui Blaga ; căci şi 
mioriticul e doar stilistic (deşi stilul are 
un sens adînc la Blaga). Dar vom spune, în 
termeni generali, că secolul al XlX-lea 
era acasă în România pe o linie adîncă de 
filozofare şi că, dacă am fi avut mai mulţi 
gînditori de mîna întîi şi o cultură mai 
împlinită, nu era exclus să dăm un sens 
mai adînc, din adîncimea experienţei 
noastre de armonie — atîtor formulări 
rămase superficiale şi suficiente, în acest 
„stupid 1 * veac al XlX-lea. 

Cu Xenopol nu se întîmplă astfel. 

Deşi el pare unora să se preocupe de o 
problemă restrînsă a filozofiei, una de logică 
sau metodologie a istoriei, Xenopol 
schiţează în realitate un adevărat sistem 
filozofic. Pentru el, istoria nu e o disciplină 
particulară, ci „un mod de concepţiune a 
lumii“ (v. Expunere pe scurt a principiilor 
fundamentale ale istoriei, în „Analele 
Academiei", 1899, p. 7). Ea se îndeletniceşte 
cu dezvoltarea atît a lumii materiale, cît 

şi a celei intelectuale. Iar ceea ce e semnificativ 
din punctul nostru de vedere e că Xenopol 
vede istoria omenirii ca o „urmare a istoriei 
materiei ce a preceda t-o Istorismul 
lui devine cosmic. Omul se înţelege pe 
sine doar prin întreg, în prelungirea 
întregului, înseriat în această universală şi 
grandioasă succesiune a stărilor firii. 

E însă şi mai izbitor cazul lui Pârvan, 
unde setea de armonie şi integrarea spiritului 
în ordinea cosmică dau cheia întregii 
concepţii despre lume. „Fenomenele vieţii 
omeneşti sînt o parte integrantă din ritmica 
universală 11 , scria Pârvan în Idei şi Forme 
Istorice (Bucureşti, 1920, p. 49.) Pentru el 
— o şi spune — omul e inseparabil legat 
de pămînt. Trebuie stabilit un acord 
perfect „între notele pămîntului şi notele 
omului 11 . Fireşte că omul îşi are libertăţile 
şi datoriile lui de luptă, dar fără acest 
acord adînc umanitatea nu se poate ridica 
la forme cu adevărat creatoare. între 
viaţă — care înseamnă la Pârvan vibraţie, 
ritm, spirit — şi moarte, care înseamnă 
inerţie, somn, materie, lupta e permanent 
deschisă. Numai că „viaţa e o realitate 
universală : e vibrarea şi ritmul lumilor 
nesfîrşite", iar astfel spiritul regăseşte 
întregul pe care părea că-1 pierduse 

opunîndu-se materiei. De altfel, Pârvan 
o spune limpede, arătînd că „energia 
universală e unică : lumina, sunetul, căldura, 
electricitatea, magnetismul ori spiritul nu 
sînt deeît vibraşi ale aceleiaşi forţe, variate 
numai ca iuţeală absolută, intensitate şi 
ondulaţie ; aceeaşi energie poate deveni, 
după modalităţile vibrării ei, sunet, căldură, 
lumină ori spirit". Nicăieri prelungirea 
naturii în spirit nu a atins în gîndirea 
românească o afirmaţie aţît de plină şi 
încărcată, poate, de forţă păgînă. 

Fără puterea de expresie şi setea de 
armonie clasică a lui Pârvan, dar cu 
adîncimea şi probitatea cercetătorului de 
specialitate, profesorul C. Rădulescu-Motru 
a putut afirma o concepţie care ţine de 
aceeaşi inspiraţie şi se sprijină în ultimă 
instanţă pe aceeaşi sensibilitate filozofică 
românească. Pentru C. Rădulescu-Motru, 
personalitatea e „o realitate" din marea 
realitate a universului. Gînditorul român 
adaugă personalităţii atributul de energetică, 
pentru că o pune în legătură cu celelalte 
energii din natură. Cu un asemenea 
„determinism al naturii", el înţelege să-şi 
explice cele mai înalte reuşite ale personalităţii 
omeneşti ; şi nu se va sfii să vorbească 
despre Ilristos, Platon, Hegel, ca triumfuri pe 

această linie trădînd un spirit laic care ţine 
mai puţin de influenţele secolului al XlX-lea, 
şi mai mult de trăsătura păgînă relevată 
la Pârvan şi prezentă în multe alte afirmaţii 
valabile din punct de vedere românesc, 
încă din Elemente de metafizică pe baza 
filozofiei kantiene, C. Rădulescu-Motru 
ilustrase concepţia aceasta, care de astă 
dată, reprezintă un adevărat fel tipic românesc 
de a înţelege pe Kant. Unitatea de conştiinţă, 
la a cărei puritate Kant ţinea atît de mult, 
numind-o „unitate sintetică originară de 
apercepţie", devine la gînditorul român 
o unitate identică cu a universului, deci 
încărcată de toată materia acestuia. 

C. Rădulescu-Motru nu poate opera cu o 
conştiinţă în genere ; el trebuie şă ajungă, 
cu perspectiva lui tipologistă, la o conştiinţă 
individuală. Pe de altă parte, îşi dă seama 
că această conştiinţă individuală nu face 
cu putinţă comunicarea între spirit şi 
ştiinţă. Atunci, spune el, nu ne rămîne decît 
ca, înlăturînd conştiinţa în genere a lui Kant. 
să acordăm celei individuale obiectivitatea. 

Şi de ce ţine această obiectivitate ? De 
faptul că „sufletul şi materia nu sînt deosebite 
ca natură, ci ca aspecte 4 *, de faptul că 
„viaţa sufletească nu e decît un plus de 
adaptare" şi că, în definitiv „conştiinţa e un 
proces final de evoluţie a naturii". 

Nu e prea multă natură, la Conta, 

Pârvan şi Motru, aşa cum e prea multă în 
viziunea ţărănească a românului ? Nu e 
prea multă natură, spre a mai fi loc şi pentru 
filozofie ? Şi totuşi — o vedem limpede — 
filozofia se obţine şi aici. E o întrebare 
dacă va putea fi vreodată o filozofie mare, 
lipsită de conştiinţa rupturii, cum este. 

Dar este o filozofie şi are din plin pecete 
românească. 

E pecetea românească pe care nu vom 
întîrzia s-o găsim la Lucian Blaga. 
Niciodată, mai mult decît acum, cînd încercăm 
interpretarea aceasta a filozofiei culte 
româneşti, nu ni s-a părut mai potrivită 
străduinţa critică a lui Vasile Băncilă din 
Lucian Blaga, energie românească de a 
prelungi modurile viziunii noastre populare 
în filozofia, aparent occidentalizată, a lui 
Blaga. Chiar titlul de Lucian Blaga, energie, 
românească mă izbeşte acum altfel decît 
la început, termenul acela de energie exprimînd 
parcă ceva din înţelesurile lui Pârvan sau 
ale lui Motru în legătură cu angajarea omului 
în energia cosmică. Fireşte că Blaga a 
putut vorbi despre o „singularitate a omului “, 
care ar părea să desprindă pe acesta din 
procesul ascendent al naturii. Pe de altă 
parte, prima trilogie, cea a cunoaşterii, 

are accente de filozofie occidentală, părînd 
să fie analiza critică a instrumentelor de 
cunoaştere, care rămîn instrumente deosebite 
de (nu în armonie cu) obiectul cunoscut, 
mai ales că de astă dată va fi vorba de 
obiectul : mister. Dar trilogia culturii a 
restituit misterului un sens de subiectivitate, 
iar filozofia inconştientului la care s-a 
ajuns aici aşază pe Blaga — cu deosebiri, 
fireşte — pe linia cea mare a gindirii 
româneşti. Un gînditor care încearcă să 
întregească garnitura de categorii a lui 
Kant, categorii aparţinînd tuturor zonelor 
luminoase ale conştiinţei, cu o serie de 
categorii prezente în zonele întunecate şi 
crescînd de acolo, „personant", spre 
lumină, poate fi revendicat drept una din 
cele mai izbitoare pilde pentru orientarea 
descrisă. Cu Lucian Blaga triumfă românescul 
în filozofie. 

Ce este acest românesc ? Sau ce 
devine el în perspectiva filozofiei noastre 
culte ? 

în primul rînd, este cosmicism ? 
Termenul e al lui Vasile Băncilă, din 
lucrarea citată, şi ne place să-l regăsim. 

Băncilă îl descrie ca o „intuiţie a armoniei 
cosmice" şi „un sentiment al participării la 

cosmos". Aşa l-am regăsit în filozofia 
noastră cultă. Armonie şi participare 
sînt în materialismul lui Conta, ca în 
orice materialism ; dar izbitor e faptul că 
fot armonie şi participare se întîlnesc 
şi în filozofiile originale, neinfluenţate, 
neîmprumutate, ale lui Pâr van şi C. 
Râdu!<'scu-lVlolru. Iar dacă Blaga încape şi 
nu încape în această interpretare (deşi 
cosmologismul pare a juca şi la el un mare 
rol), e numai pentru că intervine în gîndirea 
iui un factor — cel teologic — a cărui 
însemnătate o vom sublinia îndată. 

Cosmicismul acesta duce la un anumit 
determinism, de un fel ori altul. La Conta, 
era un determinism („fatalism" !) materialist; 
la Pârvan, e un determinism de energie 
şî , i i Un ; la Molru, totul sfîrşeşte, mărturisit, 
intr-un determinism psihologic. Ce se întîmplă 
la Blaga ? Matca stilistică dă şi ea un 
anumit determinism (de stil), pecetluind 
toate creaţiile unui grup cultural omenesc, 
pînă şi creaţia ştiinţifică. 

Trăsăturile acestea fac ca viziunea 
filozofică a gînditorilor români să fie, ca şi 
cea a culturii noastre populare, mai degrabă 
a lumii dedt a spiritului. Nu se poate vorbi, 
în filozofia românească, de o problematică 
a spiritului ca atare, a spiritului ca 

expresie autonomă. Am subliniat altă 
dată (revista ,,Saeculum“ nr. II) trăsătura 
aceasta ca un rezultat al cercetării învăţăturilor 
lui Neaqoe Basarab din perspectiva istoriei 
filozofiei. Absenţa unei problematici a 
spiritului este limpede, acum, şi în filozofiile 
descrise mai sus, unde spiritul este angajat 
în ceva ; zonele sale luminoase se pierd 
în penumbre şi apoi în întunericul întregului., 
pe care-1 prelungesc, îl împlinesc, faţă 
de care sînt în desăvîrşită expresie de 
armonie. Iar, ca şi la Neagoe Basarab, 
absenţa unei problematici a spiritului, ca 
expresie autonomă, trece în umbră cele două 
mari discipline ale Apusului, teoria 
cunoaşterii şi etica. Fireşte că atît Conta, 
cît şi Pârvan, Motru sau Blaga au, pînă 
la un punct, o problematică de cunoaştere. 
Dar, mal ales la primul şi la ultimul, 
teoria cunoaşterii este un aspect şi un 
moment de expunere mai degrabă decît 
un sector de însemnătate proprie. 

Nu putea Blaga începe, într-un sens,’ 
cu trilogia culturii ? în orice caz, la Pârvan 
nu simţi necesitatea unei problematici de 
cunoaştere, iar la Motru totul se pierde în 
psihologismul energetic. Cît despre etică, nu 
poate fi subliniat îndeajuns că ea lipseşte 1 
din perspectiva filozofică românească, populară 

sau cultă. Trebuie să nu pierdem nici un 
moment din vedere lucrul acesta, chiar sau 
mai ales cînd ne gîndim la reforme 
— educative, politice — pentru poporul 
român. Eticismul Apusului nu e pe măsura 
noastră. Acel mult lăudat „se cade — nu 
se cade“ al românului nu ţine în nici un 
caz de o concepţie etică. E mai adînc, mai 
angajat în firea lucrurilor de cum e concepţia 
morală a unui apusean. Iar în filozofia 
cultă, absenţa unei problematici etice ne 
pare atît de inevitabilă, încît, pe linia de 
orientare desprinsă în analiza de mai sus, 
sîntem siguri că niciodată nu se va scrie 
un mare tratat de etică în ţara românească.' 
Cît despre un sistem educativ sau politic 
care să fie numai eticist, el n-a apărut, 
iar cei care au văzut morală acolo unde 
era spiritualitate n-au înţeles nici ce este,’ 
nici ce poate fi înlăuntrul lumii româneşti ; 
cel puţin pe linia, prelungită în cultură, a 
orientării noastre ţărăneşti şi populare. 

Cînd soluţia e de armonie, nu poate exista 
etică, adică o stare de ruptură, de împotrivire, 1 
imperativ şi refuz. 

Dar duhul acesta lumesc şi însetat de 
armonie nu poate să nu aducă un suflu 
de păgînism în atmosfera românească. 

Trebuie să o spunem deschis : există o 

dimensiune pagină a sufletului românesc. 

Cînd subliniem cu atîta apăsare că românii 
au fost, intr-un fel, totdeauna creştini, 
creştinismul venind peste ei ca o împlinire, 
şi nu ca purtătorul de mesaj al unei crize 
de tip nou, recunoaştem fără să vrem că, 
după ce ne-am creştinat, am păstrat moduri 
ale lumii păgîne. O vedem bine în mitologia 
noastră populară, iar credinţele noastre 
sînt pline de eresuri, care ne incintă pe plan 
de cultură şi care, în definitiv, nu 
ne supără nici în perspectiva bisericii. 
Dimensiunea noastră păgînă a fost tolerată 
de biserică şi chiar asimilată într-un 
sens. Creştinismul nostru a avut, prin 
aceasta, un conţinut mai viu, o istoricitate 
mai adevărată. Dar acum, cînd ies la 
lumină lucrurile în filozofia cultă, ele capătă 
accente de împotrivire care pot îngrijora 
uneori. 

Şi au şi îngrijorat. Polemica iscată 
în jurul filozofiei lui Blaga între apărătorii 
ortodoxiei şi nesocotitorii ei (căci duşmani 
direcţi nu are ortodoxia noastră) nu e o 
polemică legată de persoane şi de timp. 

Ea angajează manifestări şi comportări mai 
adînci, permanenţe ale fiinţei noastre 
spirituale. Blaga nu e întîiul gînditor român 
indiferent faţă de ortodoxie ca izvor de 

inspiraţie. Un suflu de păgînism — fireşte, 
în stilul secolului al XlX-lea — străbate, 
după cum e limpede, opera lui Conta. Iar, 
dacă Motru rămîne străin de ortodoxie, fără 
să facă din ,,păgînitatoa“ lui un act de ■ 
afirmaţie, acest splendid tip de păgîn 
care este Pârvan stă ca o evidenţă împotriva 
oricui ar voi să facă din fiinţa spirituală 
a neamului nostru o fiinţă exclusiv creştină. 
Nu, toţi aceştia n-au filozofat pe dimensiuni 
creştine. Dar sînt români ; sînt profund şi 
hotărîtor români. Cind Blaga spune că nu 
are nevoie să facă filozofie ortodoxă spre a 
face filozofie românească, are perfectă 
dreptate. Din punctul său de vedere şi din 
perspectiva întregii filozofii culte, aproape, 
ivite la noi. 

Dar epuizează ei românescul ? Epuizează 
ei virtualitâţile filozofice ale fiinţei noastre 
spirituale ? Reacţia împotriva lui Blaga, 
care ar trebui extinsă împotriva întregului 
şir de gînditori care îl precedă, a venit 
din tabăra teologică. Ea putea veni însă 
şi din tabăra filozofică. In momentul de 
faţă, filozofia este disciplina cea mai 
reprezentativă pentru spiritualitatea 
românească, pentru că în ea iese prima dată 
la iveală tensiunea, latentă pină acum, a 
sufletului românesc, conflictul dintre cele 

două dimensiuni, să le numim : păgînă 
şi creştină, ale sufletului românesc. Există 
o filozofie de tip creştin : e cea care începe 
să iasă acum la iveală, o dată cu proiectarea în 
actualitate a filozofiei lui Nae Ionescu. Ea 
ţine în cumpănă cealaltă orientare filozofică, 
orientarea „clasică" românească. Şi ea 
dezvăluie alte virtualităţi filozofice ale 
sufletului românesc. 

Ceea ce ne-a interesat tot timpul, 
în studiul de faţă, a fost exclusiv filozofia. 
Dacă am ajuns la opoziţia, provizoriu şi poate 
impropriu calificată, dintre păgînătate şi 
creştinătate, e numai pentru că vroim 
să înţelegem ce se petrece în sînul filozofiei 
româneşti şi ce se poate petrece aici. 

Cu Nae Ionescu ni se pare că întîlnim 
un gînditor care nu numai că iese de pe 
făgaşul celor de pînă acum, dar restituie 
gîndirea românească filozofiei clasice de 
aiurea. Cursurile lui Nae Ionescu nu sînt' 
încă publicate în întregime, iar judecata 
critică asupra lor nu e încheiată nici măcar 
de eei care le cunosc, de elevii lui. Afirmăm 
însă — iar afirmaţia noastră întîmpină rezerve, 
o ştim, ehiar din partea unora dintre elevii 
lui Nae Ionescu — că regăsim prin el căile 
filozofiei cu care ne-a deprins Apusul. Chiar 
dacă filozofia lui Nae Ionescu e de inspiraţie 

ortodoxă, ea e filozofie în sensul apusean. Nae 
Ionescu, oricît de realist ar părea, regăseşte, 
fără s-o spună, spiritul. Regăseşte tensiunea 
dintre om şi lume ; regăseşte ruptura aceea 
fecundă, care singură a dat pînă acum o 
filozofie mare în Apus. Regăseşte tragicul, 
căderea („Căderea în cosmos" se intitula, 
pare-se, una din lucrările la care s-ar fi gîndit 
Nae Ionescu înainte de moarte). 

Ce a scos pe Nae Ionescu din făgaşul 
gîndirii româneşti de pînă acum ? Un singur 
factor : teologicul. Cugetul românesc nu ar 
fi regăsit modurile filozofiei clasice (ale celei 
care nu se dizolvă în „înţelepciune") dacă n-ar 
fi întîlnit gîndirea teologică. Iar iacă avem 
încredere în filozofia lui Lucian Blaga — 
acum o putem spune limpede — nu e pentru 
că se încadrează în comunul gîndirii culte 
româneşti, ci pentru că şi la el joacă un rol 
factorul teologic. Blaga e personalitatea noastră 
filozofică cea mai bogată, în sensul că 
angajează amîndouă modurile filozofării 
româneşti posibile. Şi, dacă ne pare fecund, e 
numai prin cel de al doilea mod, pe care l-am 
trecut în umbră în cele de mai sus. Căci, oricît 
de cuceritoare ar părea, concepţia lui Conta, 
a lui Pârvan şi a lui Motru reprezintă, 
filozoficeşte, o înfundătură. Pe linia 

sensibilităţii noastre filozofice obişnuite, 
ajungem la o înfundătură filozofică : 
înţelepciunea. Cu Nae Ionescu şi Blaga — 
dacă acesta din urmă se împlineşte aşa cum 
o nădăjduim —, gîndirea românească găseşte 
singura cale care să o ducă la filozofie. 


încheierea e simplă : cugetul românesc 
nu are, pe linia lui firească, vocaţia filozofiei. 
Poporul grec a avut-o, şi a dat unul din 
marile tipuri de filozofie : cea a fiinţei. 
Poporul german a avut-o, şi a dat celălalt 
mare tip al filozofiei : filozofia spiritului. 

Noi însă nu avem, de la noi, vocaţia filozofiei. 
Poate pentru că nu avem o problematică a 
devenirii (nu există nici măcar un termen 
românesc pentru „devenire"). Opunîndu-se 
devenirii, grecii au descoperit fiinţa. Integrând 
devenirea, cugetul german a descoperit 
spiritul. Dar şi unul şi altul dintre aceste 
două mari tipuri de gîndire au filozofat pe 
temeiul rupturii dintre om şi lume ; pe temeiul 
dezintegrării omului de lume. 

Noi nu avem vocaţia filozofiei. Dar 
teologicul ne-o poate da. Nu creştinismul 
ortodox neapărat, dar teologicul. S-ar putea să 

nu ne-o dea, iar atunci nu vom face filozofie 
mare. Nu e nimic : nici englezii nu au ; poate 
nici francezii, confundînd prea mult raţiunea 
cu intelectul, cum fac. Dar teologicul ne-o 
poate da. Căci ne dă sentimentul rupturii, 
al dezastrului. Iar de-aici poate începe 
filozofia. 

(„Convorbiri literare", 1944) 



Sufletul românesc şi 
muzica 


Nici unul dintre bărbaţii mari de la 1848 
— observa într-un rînd un învăţat român — 
n-avea o înţelegere deosebită pentru muzică. 
Fiii de boieri de acum un veac au asimilat 
lotul, în ce priveşte artele pe care le întîlneau 
în străinătate, nu însă şi muzica. Nici astăzi, 
poate, nu avem destulă pricepere în această 
privinţă. Fiindcă muzica cere nu numai 
inteligenţă... 

Opresc aici şirul ideilor pe care le dezvolta 
atît de sugestiv, într-o mai veche Istorie a 
literaturii române, profesorul Sextil Puşcariu. 
Nu e ceva de învăţat de la ele ? Sufletul cult 
românesc (cu cel popular e altă poveste) nu 
are toate dimensiunile. Nici nu le putea avea 
dinlr-odată pe toate. A avut loc, în sînul lui, o 
dezvoltare vrednică de tot interesul, în zonele 
luminoase ale vieţii spirituale, dar, în zonele 
unde raza inteligenţei nu pătrunde, creşterea 
a întîrziat. Va mai întîrzia ? 

Dar timpul nostru tocmai aceasta aduce : 
o înţelegere muzicală a lucrurilor ; un 
tulburător triumf al muzicii. Există, de pildă, 
suflete şi naţiuni care ştiu să „orchestreze"' 1 , 
în timp ce altele nu ştiu. De ce nu cîştigă 
bătălii cîte o naţiune ? Pentru că, poate, n-a 
avut nici un mare muzician — ne-a venit 
în minte, într-o bună zi. Nu orchestrează ; nu 
gîndeşte simfonic ; nu cîntă cu adevărat. Iar 
timpul nostru, ca orice timp în care 
^elementele» tind să se individualizeze, are 
nevoie de contopire şi muzică. 

în sufletul cult românesc, tăiat prea mult 
în colţuri, cîteodată, divizat de lucruri şi de 
sine prin cezurile necruţătoare ale inteligenţei, 
timpul nostru vine să verse armonie şi simţul 
întregului. Şi nu numai armonie sau simţ al 
întregului. E ceva mai material în muzică, nu 
o simplă idee poetică, iar de materie are 
nevoie un suflet, solicitat prea mult de teoretic 
şi teorie, cum e acest inteligent suflet cult 
românesc. 

Numai din muzică — dacă nu cumva o ştii 
de-a dreptul — înveţi ce e creşterea şi 
devenirea. Simfonia singură iţi arată cum 
creşte materia sunetelor către sens. Muzica te 
familiarizează cu acest haos al lui ceea ce nu 
este încă, pe care ai să-l regăseşti mai tîrziu 
peste tot acolo unde e viaţă : în tine, dacă în 

ţine e viaţă ; în istorie, unde ţi se pare că e 
prea multă. Dacă avem astăzi nevoie să ne 
familiarizăm cu materia, să înţelegem 
dezordinea, haosul, atunci spiritul muzicii 
ne poate da o cheie. De cheia aceasta, cei 
mai mulţi dintre marii noştri înaintaşi au 
fost lipsiţi. Titu Maiorescu a plecat indignat 
de la reprezentaţia lui Lohengrin. Dar nu e 
nevoie să înscriem aceasta pe efigia ce se va 
bate în curînd în amintirea lui... 

De aceea, fenomenul cultural cel mai 
adînc, poate, ce se petrece de cîţiva ani în 
România e sporirea interesului pentru muzica 
cea mare. Cînd vezi sălile acestea pline, ale 
concertelor, cînd asculţi programele de zile 
mari ale radioului, poţi nădăjdui că sufletul 
nostru cult va şti mai mult, va înţelege mai 
mult, mîine. E adevărat că există mulţi snobi : 
iarăşi e adevărat că mulţi nu gustă din muzică 
decît voluptatea muzicii. Dar dacă arta nu 
e o formă superioară de bucătărie, atunci 
ceea ce se întîmplă astăzi are un sens de 
cultură. Timpul nostru ne trimite prin muzică 
un mesaj rafinat — ca să-i înţelegem întunericul 
şi luminile. 


(„Vremea", 1942) 



Ardealul 
în spiritualitatea 
românească 


S-ar putea scrie o pagină neasemuit de adîncă 
asupra neamului nostru, pagină al 
cărei titlu să fie : Somnul în istoria românească. 
Nu sînt multe neamurile care să fi fost atît 
de aproape — în rău sau în bine — de odihna 
cea mare şi de nefiinţă. Fără să vrem, de 
cele mai multe ori fără să vrem, noi am 
trecut prin toate modurile somnului, de la 
marea letargie naţională în care am trăit 
veacuri de-a rîndul pînă să căpătăm conştiinţa 
de neam, şi pînă la adormirea celor buni din 
mijlocul nostru. Somnul ne-a mîntuit, 
adîncindu-ne în noi înşine ; dar somnul ne-a 
şi paralizat, păstrîndu-ne prea mult în noi 
înşine. Iar în această viaţă naţională, din fericire 
ea şi din nefericire amorţită de somn, Ardealul 
a reprezentat starea noastră de veghe ; iată, 
în două cuvinte, rolul pe care i-1 descifrăm în 
spiritualitatea românească. 

Fiecare naţiune îşi are un sîmbure de 
viaţă, un sîmbure originar de viaţă. La obîrşia 

fiecărei colectivităţi istorice organizate se 
intîlneşte un centru formativ, prin dezvoltarea 
căruia sau prin alipirea la care se realizează 
ci te un organism naţional. Unitatea politică 
şi naţională a Italiei se face în jurul regatului 
Sardiniei, după cum — iar exemplul acesta 
e încă mai potrivit — fiinţa Germaniei se 
întrupează în jurul Prusiei. Ardealul nostru 
a putut fi considerat o Prusie a României. 

Ştim cu toţii că nu în jurul Ardealului ne-am 
închegat noi ca stat naţional, ci că Ardealul 
e cel care s-a alipit ţărilor româneşti. Dar dacă 
aşa s-a întîmplat în ordinea de fapt a istoriei, 
pe planul spiritualităţii româneşti centrul 
nostru naţional este în Transilvania, în acea 
„învăţată Transilvanie — spunea cîndva 
Bălcescu —, azil vecinie al naţionalităţii 
române". 

Spiritualitate românească. Cîţiva se 
întreabă, poate, de ce întrebuinţează unii, mai 
ales cei tineri, termeni atît de răsunători şi 
poate nu tocmai lămuriţi cum e acesta chiar 
de spiritualitate. De ce spiritualitate şi nu 
viaţă naţională românească, sau orice altă 
expresie de rînd ? Şi cum de putem noi 
spune : în istorie, unirea României s-a făcut 
prin alipirea Ardealului la patria-mumă, dar în 
cîmpul spiritualităţii româneşti unirea se 

face prin alipire la Ardeal, de parcă Ardealul 
ar fi patria-mumă ? 

Nouă aşa ne pare : că, într-un anumit 
plan, Ardealul e patria-mumă. De la Ardeal 
am primit şi nouă ne trimitea Ardealul tot ce a 
avut el mai bun ; ni l-a trimis pînă la sărăcire 
de sine. Istoricul nostru Xenopol descrie 
undeva, în Istoria partidelor politice în România, 
un lucru care e simbolic pentru raporturile 
Ardealului cu ţările noastre ; felul cum a 
trecut elementul nobil din Ardeal în ţările 
româneşti, în secolul al XlII-lea şi al XlV-lea, 
constituind aici nuclee de state, dar văduvind de 
clase conducătoare locul de unde acel element 
nobil pleca. Iar, în timp ce Ardealul, lipsit de 
clasă conducătoare, cădea mai lesne sub 
stăpînire străină, ţările noastre se constituiau 
ca unităţi, pe cît posibil independente, tocmai 
cu ajutorul grupurilor conducătoare din Ardeal. 
Prin urmare, Ardealul era cel care împingea 
neamul românesc către istorie. 

Dar, cînd spunem spiritualitate, spunem 
încă mai mult decît că Ardealul ne împinge 
către istorie : spunem că el e sortit să ţină 
treaz duhul românesc în istorie. De aceea arătam 
că Ardealul reprezintă starea de veghe a 
românismului : acolo, în laboratorul sufletului 
ardelean, ni se pare că se constituie tipul viu 
de om românesc. Şi poate că acum sîntem în 

stare să limpezim în ce înţeles vorbim de 
spiritualitate românească. Cînd un popor se 
luptă pentru buna lui stare, pentru înfrîngerea 
tiraniei, pentru unitate sau pentru 
independenţă, el face succesiv : mişcări 
economice, sociale, politice şi naţionale. Cînd 
însă se ridică spre a da, dincolo de toate acestea, 
şi un alt tip de om, un tip autentic de om, 
atunci face o reformă spirituală. Toate 
revoluţiile neamurilor, fie că sînt economice, 
sociale, politice sau naţionale, sînt făcute pentru 
oameni, pentru cei mulţi, pentru binele tuturor. 
Reforma spirituală nu e pentru oameni, ci e 
pentru om. Ea nu se mulţumeşte să capete ceva 
pentru toţi ; vrea să ceară ceva de la fiecare. 
Pentru că tipul de om românesc se face în 
Ardeal îndrăzneam noi să spunem că acolo e 
şi centrul spiritualităţii româneşti. 

Dar să luăm un exemplu. Ascensiunea 
poporului nostru ■— spunea cîndva Bălcescu, în 
studiul său Mersul revoluţiei in istoria 
românilor — s-a făcut pe mai multe trepte : 
poporul nostru a pornit de la rob, s-a prefăcut 
în serv, apoi în proletar, în posesor şi „acum 
— spune Bălcescu — zvîrle cea din urmă 
exploataţie şi este a se face proprietar 

Ce se desprinde din cuvintele acestea ale 
lui Bălcescu ? Şi un sens pentru lupta socială 
a românului, desigur, luptă care îi stătea.atît 

de mult pe inimă marelui nostru vizionar. Dar 
se desprinde mai ales înţelesul unei ascensiuni 
.spirituale. Poporul nostru, din ceasurile cînd 
începea să fie popor românesc, pleca de la robie 
şx avea să poarte cîtăva vreme în el stigmatele 
robiei ; devenea apoi serv, adică rob cu 
raporturi contractuale faţă de naţiunea 
dominantă ; ajungea proletar, adică ins fără 
jug, dar şi fără bunuri ; devenea posesor, dar 
fără conştiinţa şi libertăţile celui ee posedă — 
spre a năzui, după gîndul lui Bălcescu, să 
devină în sfîrşit un proprietar. Şi proprietar a 
ce ? A unor buhuri materiale ? Nu numai atît. 
Ci proprietar avînd independenţa morală şi 
încrederea în sine a stăpînului. Aceasta vrea 
desigur să spună Băloescu : neamul nostru se 
ridică de la robie pînă Ia conştiinţa de stâjân, 
pînă la demnitatea, drepturile şi răspunderile 
stăpînului. 

A avea conştiinţa de stăpîn — iată 
ce nu ne-a învăţat întotdeauna istoria, în 
outremurătoarea ei desfăşurare. Un lip de 
român cu conştiinţă de stăpîn era năzuinţa lui 
Bălcescu. De ce n-am spune ? Ea este încă 
mărea noastră năzuinţă. Spre a avea conştiinţă 
de stăpîn, trebuie să fii sigur pe drepturile 
tale şi gata să lupţi pentru ele : să fii permanent 
treaz ; conştient de o misiune şi nemulţumit 
că nu eşti întotdeauna la înălţimea acelei 
misiuni. 

Tipul de român înzestrat cu o asemenea 
conştiinţă de stăpîn mai ales Ardealul îl dă, 
în laboratorul său naţional. Nu pentru că există, 
acolo, trufia românească ; poate, dimpotrivă, 
pentru că întotdeauna a existat acolo 
nemulţumire românească. „Marii învăţători 
ai Ardealului — scrie Xenopol în istoria sa, 
vorbind despre Samuil Micu, Petru Maior şi 
Gheorghe Şincai — marii învăţători ai 
Ardealului trăgeau, din adevărurile pe care te 
scoteau la lumină asupra originii neamului 
românesc, o învăţătură pedagogică, bazată pe 
deşteptarea unui simţămînt foarte puternic de 
moralizare, simţămîntul ruşinii, dojenind 
poporul român pentru „căderea lui atît de 
joasă, cînd el se cobora dintr-o aşa de mîndrâ 
obîrşie." 

Sentimentul de ruşine, cum spune Xenopol, 
acest simţămînt încearcă uneori pe cel cu 
adevărată conştiinţă de stăpîn. Cum să nu-1 
umilească pe românul dojenit de Petru Maior 
ori de Gheorghe Şincai starea în care îl 
adusese istoria ? Iar, ca şi Maior sau Şincai, 
întreg Ardealul a dojenit şi s-a dojenit pe sine, 
luptând, năzuind şi răzbind. 

Funcţia spirituală a Ardealului e de a nu 
se împăca, de a nu consimţi, de a nu se aşterne 
somnului aceluia care acoperă atît de multe 
etape din istoria noastră. Nu din dragoste oarbă 

pentru altceva face el aceasta. Dar din 
conştiinţa că virtuţile pe care le-a deprins 
românul dintr-o istorie umilită nu pot fi şi cele 
care să-l însufleţească într-o istorie triumfătoare. 
Funcţia aceasta spirituală a Ardealului ne 
pare ceva limpede, şi anume : omul românesc 
nu poate rămîne acelaşi şi cînd e r»b, cum 
spunea Bălcescu, şi cînd e stăpîn. Spun unii că 
românul e o fiinţă tare înzestrată — şi ei cred că 
sînt patrioţi atunci cînd spun aşa. Dar uită 
că, din zestrea sa de însuşiri, istoria noastră 
aspră nu nc-a îngăduit să desfăşurăm decît. 
pe unele ; anume, pe cele care ţin de pasivitate. 
Aşa, ani de zile s-a lăudat îngăduinţa 
românului. Dar e o toleranţă de stăpîn 
toleranţa faţă de ceilalţi a insului care are 
tăria creştină de a-şi iubi pînă şi duşmanul ? 
Nu întot deauna. E şi slăbiciunea de a şti că nu 
te poţi lupta cu duşmanul, iar atunci te 
mulţumeşti să nu-i impui tu nimic, spre a 
nu-ţi impune el încă mai mult. Dar luaţi 
cuminţenia românului, luaţi capacitatea lui de 
a răbda şi a nădăjdui, sau t«ate celelalte 
virtuţi lăudate de cei care au interes să le 
laude, şi vedeţi cîtă pasivitate, cît somn 
românesc zace în ele — dacă nu le prefacem în 
virtuţi active, de stăpîn. 

Semnificaţia spirituală a Ardealului este, 
pentru noi, cei care nu facem parte din el, ceva 

determinat : de a traduce pasivitatea 
românească în termeni activi ; de a face pînă 
şi din aşteptarea noastră, pînă şi din împăcarea 
noastră o formă de luptă. în alte cuvinte : de 
a preface negativul românesc în pozitiv 
românesc. 

Despre ţara noastră, un cronicar, Simion 
Dascălul, exclama cîndva : „ţara mişcătoare şi 
neaşezată“ ! El vroia să spună : ţara pe care 
străinii o tot încalcă, ale cărei graniţi se tot 
schimbă, care nu se mai aşază odată în albia 
ei de viaţă naţională. Dar, cu cît în afară ţara 
sau ţările româneşti erau mai mişcătoare şi mai 
neaşezate, cu atît înăuntru, în lumea spiritului, 
românul se înţepenea mai mult. Ca să poată 
rezista puhoaielor pe care întruna i le zvîrlea 
istoria în faţă, românul a trebuit să se încleşteze 
şi să-şi păstreze firea. Ţara era mişcătoare şi 
neaşezată pe dinafară, trebuia să fie aşezată şi 
statornică înăuntru. 

Aşa a trebuit să fie, şi aşa a fost. Dar au 
venit timpurile şi vor mai veni timpuri cînd 
ţara, aşezată pe dinafară, va trebui însufleţită 
dinăuntru. De timpurile acelea va trebui să fim 
cu-adevărat vrednici. Iar învrednicirea 
românească nu se va întîmpla decit într-o 
direcţie : prin alipirea noastră spirituală de 
Ardeal. 


(Conferinţă la radio, august 1940) 

şi în alte părţi Psalmii Vechiului Testament 
s-au citit la fel de mult ca la noi. 
în orice caz, eternitatea românească despre care vorbesc 
este de acest tip. 

Nu o plenitudine istorică, nu realizări majore 
-- pe care neamul nostru 
nici n-ar fi avut cînd să le înfăptuiască — 
dau garanţia duratei; 
ci sentimentul ca, în fond, există un plan 
faţă de care toată frămîntarea istorică 
este irosire şi pierdere. 

Dar — şi aici e aspectul nou faţă de tînguirea biblică 
— neamul românesc e şi el, într-un fel, 
solidar cu acel plan neschimbător. 

I se întîmplă şi lui multe, 
se frămîntă ceva în marginea lui, în inima lui, 
peste trupul lui chiar — dar el rămîne neschimbat. 
„Trece şi asta" 

e una din cele mai curente vorbe româneşti. 

Neamul nostru rămîne pentru că 
şi el participă, în felul lui, la eternitatea fiinţei. 

CONSTANTIN NOICA 


